Η πόλη και οι πρόσφυγες | Amagi Radio\nΗ πόλη και οι πρόσφυγες\nΤρί, 03/01/2016 - 00:47\nΤις ημέρες των εκλογών του Σεπτεμβρίου, μετά από τη δοκιμασία να βρίσκομαι σε Κουμουνδούρου και Κλαυθμώνος το βράδυ των αποτελεσμάτων, με περίμενε μία ακόμη μεγαλύτερη. Ως οδηγός και μεταφράστρια Σουηδού δημοσιογράφου, τον συνόδευα σε συναντήσεις και συνεντεύξεις του με ανθρώπους και φορείς που διαχειρίζονταν το θέμα των προσφύγων στην πόλη αλλά και αλλού.\nΣτο κέντρο της πόλης, συναντούμε ανθρώπους από τον δήμο της Αθήνας που χειρίζονται την κατάσταση και δίνουν πρόθυμα ένα σωρό πληροφορίες, στοιχεία, αριθμούς, αλλά και καταθέτουν τις δικές τους απόψεις, τις προβλέψεις τους, τις ανησυχίες τους.\nΟ δρόμος τώρα οδηγεί νότια, στον Διεθνή Οργανισμό Μετανάστευσης. Ο υπεύθυνος μας δέχεται εγκάρδια, μιλά με προθυμία, παραθέτει κι αυτός στοιχεία και αριθμούς, περιγράφει την κατάσταση στα νησιά και στα βόρεια σύνορα, εξηγεί τι νομίζει ότι θα έπρεπε να γίνει. Οι αριθμοί και τα περιστατικά που μας διηγείται είναι θλιβερά, ο κόμπος στον λαιμό γίνεται όλο και μεγαλύτερος.\nΟδηγώ προς την παραλία, σειρά έχει τώρα μία συνάντηση με κάποια απεσταλμένη από την Ύπατη Αρμοστεία του ΟΗΕ — πάλι αριθμοί, στοιχεία, έγγραφα, εξηγεί τις δράσεις του Οργανισμού.\nΤην επόμενη ημέρα, έχει έρθει η στιγμή να δούμε πραγματικές εικόνες. Πειραιάς, Ελαιώνας, πλατεία Βικτωρίας.\nΠειραιάς, Ε2, η μπουκαπόρτα του «Βενιζέλος» ανοίγει, άνθρωποι κάθε ηλικίας ξεχύνονται στο λιμάνι, άλλοι εμφανώς καταβεβλημένοι, άλλοι σε καλύτερη κατάσταση. Ξεχωριστές φιγούρες, τα παιδιά. Θέλουν να τρέξουν και να παίξουν, κάποια μικρά θέλουν να βουτήξουν στη θάλασσα, μια μαμά κρατά το πιο μικρό στην αγκαλιά, το μεσαίο από την κουκούλα να μην της πέσει στο νερό και φωνάζει για να συνετίσει το μεγαλύτερο. Μιλάμε με μερικούς, κάποιοι δέχονται με χαρά να φωτογραφηθούν, εγώ ψάχνω κάτι να τους πω αλλά δεν ξέρω τι, είναι κι εκείνος ο κόμπος από χτες.\nΕλαιώνας. Η κυρία που συντονίζει εκεί δείχνει πολύ κουρασμένη και προβληματισμένη. Μιλά με μεγάλη συγκίνηση, εξηγεί πώς λειτουργεί ο χώρος υποδοχής, μας επιτρέπει να μιλήσουμε με τους ανθρώπους που μένουν εκεί αλλά να μη φωτογραφήσουμε κανέναν χωρίς τη συναίνεσή του και να μη φωτογραφήσουμε καθόλου τα παιδιά. Πολλά από αυτά είναι πολύ φοβισμένα, δεν αντέχουν την παραμικρή ενόχληση. Ακούμε απίστευτες ιστορίες και περιπέτειες ανθρώπων που έχουν περιπλανηθεί από χώρα σε χώρα, μάνες που έχασαν παιδιά στην πορεία τους, οικογένειες που χωρίστηκαν και αναζητούν ο ένας τον άλλον.\n«Δεν φύγαμε για να ζήσουμε καλύτερα, φύγαμε για να ζήσουμε, τελεία», ήταν τα λόγια ενός νεαρού πατέρα.\nΠλατεία Βικτωρίας. Η ευγενική και γλυκομίλητη κυρία που έχει ένα καφέ εκεί δέχεται να μιλήσει και να περιγράψει αυτό που συμβαίνει:\n«Κάθε μέρα έρχομαι με μια μεγάλη σακούλα παιχνίδια και τα μοιράζω σιγά-σιγά για να έχουν κάτι να περιμένουν, να παίρνουν μια χαρά. Πολλοί από τους θαμώνες του μαγαζιού θυμώνουν που τους αφήνω να χρησιμοποιούν τις τουαλέτες, που τους δίνω νερό και τρόφιμα, που βάζω μέσα τις μάνες με τα μωρά τους για να τα περιποιηθούν καλύτερα. Αλλά τι να κάνω, δεν μπορώ να μην κάνω έστω αυτό το ελάχιστο».\nΛίγο πριν φύγουμε, ξεσπά μια δυνατή μπόρα. Οι άνθρωποι προσπαθούν να περιμαζέψουν ό,τι μπορούν, τρέχουν κάτω από τις τέντες των καταστημάτων, κάτω από τα μπαλκόνια των πολυκατοικιών, μήπως και καταφέρουν να παραμείνουν στεγνοί. Ένα αγόρι, μικρότερο από τον γιο μου, είναι μόνο του, κρατά μια μπάλα στο ένα χέρι και μια μεγάλη πλαστική σακούλα με ένα πάπλωμα στο άλλο. Παίζει με τα λασπόνερα, κάποιος το τραβά κάτω από ένα μπαλκόνι.\nΣτο σπίτι, επιτέλους, με εκείνο το βάρος που λες κι έχεις μαρμαρόπλακα στο στέρνο. Αγκαλιάζω τον γιο μου λίγο πιο σφιχτά από το συνηθισμένο και χαμογελώ πικρά που τον βλέπω με τα καθαρά του ρούχα, καλοταϊσμένο, ξένοιαστο, χαρούμενο και που αυτό που τον απασχολεί είναι ότι χάλασε η ρακέτα του.\nΈτσι θα έπρεπε να είναι όλα τους. Χαρούμενα και ασφαλή. Με την έγνοια μιας σπασμένης ρακέτας.


Η ωδή στον νεο-γραικύλο! - Τελευταία Έξοδος\nHome ΜΠΑΓΙΑΡΤΑΚΗΣ ΝΙΚΟΛΑΟΣ Η ωδή στον νεο-γραικύλο!\nΗ μέγιστη καταστροφή που συντελείται με την κρίση στη χώρα μας έχει να κάνει με το δημογραφικό ζήτημα, ιεραρχικά είναι το πρώτο ως φλέγον, εκτός των υπολοίπων. Φυσικά τα κόμματα του Κυνοβουλίου που εδράζουν απ' τα αριστερά μέχρι τα δεξιά (ή τούμπαλιν στη φορά τούτη) του άλλοτε παλατιού του Όθωνα, ποιούν την νήσσαν και δεν ψελλίζουν λέξη επ' αυτού του ζητήματος (είτε επί σκοπώ, είτε αφελώς που καθίστανται επικίνδυνοι λόγω της ανικανότητας τους και οι δύο περιπτώσεις συνηγορούν καταστροφή για το γένος μας).\nΕν ολίγοις και καταχρεώνουμε αλόγιστα τις επόμενες γενεές αφήνοντας τες υπόδουλες απ' την πρώτη μέρα της ζωής τους μέχρι την τελευταία τους ως καταδικασμένες άτιμα και άδικα αλλά και τις αφήνουμε ελάχιστες πληθυσμιακά ώστε να αντεπεξέλθουν με καλύτερους όρους στη καταδίκη τους που συντελείται και με τη δική μας συναίνεση κι συνδρομή, πλην των εταίρων μας και των ντόπιων φυλάρχων-εντολοδόχων τους (βλέπε Μνημόνιο Πόρτερ). Το χρέος τους είναι να σκοτώσουν την σημερινή Ελλάδα και την μελλοντική ή έστω να την συρρικνώσουν οι νεο-γραικύλοι. Θα τα καταφέρουν, άραγε; Αρκεί λίγο Σερβάιβορ ακόμη, λίγη μπάλα, τα μισθά μας, οι συντάξεις μας, οι ιδεολογικές μηχανικές κατασκευές των πιστεύω του καθενός, νοσταλγία για τα καταναλωτικά μας αγαθά προ κρίσεως, εν ολίγοις μία κοντόφθαλμη ομφαλοσκοπική ματιά. Η ιδιοτέλεια του σαρκίου μας προς χάρη της θυσίας του μεγάλο δάσους που καίγεται που 'ναι η απελευθέρωση του τόπου και εμάς των ίδιων αλλά και των επόμενων γενεών απ' εμάς.\nΕν κατακλείδι, όπως είπε ο μεγάλος Αλεξανδρινός ο Κωνσταντίνος Καβάφης στο ποίημα του το "Απολείπειν ο θεός Αντώνιον:\nΗ ωδή στον νεο-γραικύλο! Reviewed by on Κυριακή, Ιουνίου 11, 2017 Rating: 5


14/09/2017, 15:14 6\nΚι όμως υπάρχουν περιπτώσεις που καταφεύγουμε σε ερωτικά παιχνίδια μόνο και μόνο γιατί οι συνθήκες είναι τέτοιες που το καθιστούν «απαραίτητο»\nΌταν κάνετε σεξ, νιώθετε ρομαντισμό και αγάπη για τον σύντροφό σας; Θεωρητικά αυτό μπορεί να συμβεί, πρακτικά όμως τι γίνεται;\nΗ γερμανική εφημερίδα "Bild" κατέγραψε τους λόγους για τους οποίους καταφεύγουμε σε ερωτικά παιχνίδια μόνο και μόνο γιατί οι συνθήκες είναι τέτοιες που το καθιστούν "απαραίτητο".\nΟι δέκα πιο μίζεροι λόγοι για να κάνουμε σεξ\n1. Όταν ο σύντροφός μας είναι συναισθηματικά χάλια: Για να του τονώσουμε το ηθικό, τον πλησιάζουμε κι αρχίζουμε να τον χαιδεύουμε.Θέλουμε να τον ανεβάσουμε ψυχολογικά και καταφεύγουμε στο σεξ.\n2. Το σεξ των γενεθλίων: Κάθε χρόνο, κάνετε στον σύντροφό σας το ίδιο δώρο :σεξ .Καλό θα είναι να μην το ξεχνάτε για τις υπόλοιπες 364 ημέρες.\n3. Σεξ στο ημίχρονο : Κερδίζει η ομάδα σας και είστε πανευτυχής. Τι κάνετε για να το γιορτάσετε; Ένα στα...γρήγορα μπροστά από την τηλεόραση ...\n4. Σεξ για προαγωγή: Η επαγγελματική σας ανέλιξη θα πραγματοποιηθεί ταχύτατα εάν υποκύψετε στο επίμονο φλερτ του προιστάμενού σας. Μέσω του σεξ θα βρεθείτε πιο γρήγορα στη θέση που ονειρεύεστε!.\n5. Σεξ για δίαιτα:Έχετε παχύνει τώρα τελευταία και σκέφτεστε να χάσετε θερμίδες μέσω των ερωτικών παιχνιδιών. Όμως ότι κι αν κάνετε, δεν θα χάσετε πάνω από 350 θερμίδες.\n6. Σεξ περνώντας στην αντεπίθεση:Σας έχει ήδη προσκαλέσει σε δείπνο πέντε φορές, και τώρα είναι η σειρά σας. Τον καλείτε στο σπίτι και τον... ρίχνετε στο κρεβάτι.\n7. Σεξ ως λύση ανάγκης: Έχετε απογοητευτεί καθώς τους τελευταίους έξι μήνες δεν έχετε γνωρίσει κάποιον.Έτσι λοιπόν, βολεύεστε με όποιον βρεθεί μπροστά σας.\n8. Σεξ για την ματαιοδοξία σας :Έχετε "δουλέψει" στο γυμναστήριο πολύ καλά όλα τα μέλη του σώματός σας και θέλετε να τα δείξετε σε κάποιον.\n9. Σεξ αντί για σπορ: Αφού δεν μπορείτε να αθληθείτε ή να πάτε για αερόμπικ, κάνετε σεξ .\n10. Σεξ έκτακτης ανάγκης: Δεν έχετε χρήματα για ταξί μετά το πάρτι της εταιρείας; Όμως, έχετε απέναντί σας έναν πολύ ωραίο συνάδελφο; Αν είστε τυχεροί, θα περάσετε το βράδυ μαζί και θα έχετε εξασφαλίσει τη διαμονή σας.\nτρεις επιπλέον λόγοι...\n1. Για να την/τον ξεπεράσεις κοιμάσαι με όποια/ον να'ναι... 2. Για να θεωρηθείς έμπειρη/ος από την παρέα... 3. Για να χάσεις επιτέλους την παρθενιά σου...\nΔεν είναι κακό....\nΣεξ στο ημίχρονο : Κερδίζει η ομάδα και είμαι πανευτυχής. Και αν κερδίσει και στο τέλος, πάμε για δεύτερο γύρο.\nΤο σεξ για να ηρεμησουν οι ορμόνες της και σταματήσει τη γκρίνια έπρεπε να είναι πρώτο-πρώτο\nΒαθιά μελετημένο άρθρο!\n11 το καλό\nΑμα δεν δουλεύουν τα εργαλεία...χαλάνε η υπολειτουργούν. Να ένας 11ος μίζερος (;;;) αλλά σοβαρός λόγος. (Εννοείται πως οταν λέμε δουλεύουν, δεν εννοούμε δουλειά..."Imitasion")\nΜπουρδες! Το πιο μιζερο ειναι το σεξ απο λυπηση. Να ειναι καποια τοσο απελπισμενη μαζι σου που να λες "Δεν παει το παλιαμπελο..." Το μακραν πιο μιζερο ειναι να εισαι στη θεση αυτου που τον λυπουνται...\nΦωτογραφίες: Αυτός είναι ο πιο... στρογγυλός σκύλος στον κόσμο!\nΜία μουτσούνα γεμάτη απορία σε σχήμα... μπάλας - Η «έμπνευση» ενός Ιάπωνα στυλίστα σκύλων\nΟι 10 πιο ασφαλείς και οι 10 πιο επικίνδυνες χώρες στον πλανήτη\nΜεγάλη έρευνα του Ινστιτούτου για την Οικονομία και την Ειρήνη για το 2017 με χάρτες και αναλυτικούς πίνακες - Στην «κίτρινη» ζώνη και στην 73η θέση η Ελλάδα, που «κέρδισε» οκτώ θέσεις σε σχέση με το 2016\n19/06/2018, 20:23 4\nΑνατρεπτική έρευνα: Η ζωή στις μεγάλες πόλεις μας κάνει πιο ευτυχισμένους!\nΟι γρήγοροι ρυθμοί ζωής σε πόλεις όπως το Λονδίνο και τη Νέα Υόρκη φέρεται ότι κάνουν τους ανθρώπους να αισθάνονται πιο «πλήρεις», ενώ τα «γεμάτα» ωράρια θεωρούνται ως μία «γερή ανταμοιβή», σύμφωνα με την έρευνα\n19/06/2018, 16:35 8\n19/06/2018, 12:48 5


Αύγουστος 2018 - Αρχαιολογία Online\n16 07 '19 13:43\nΟ πλάνης, η φιγούρα που ενσαρκώνει την ποίηση του Μποντλέρ, αρνείται να υποταχθεί, αρνείται να υποταχθεί στην εποχή του, στην ταχύτητά της. Δεν είναι συμβατός με αυτήν, δεν είναι αφομοιώσιμος. Κρατά τα στοιχεία αυτά που τον κάνουν να ξεχωρίζει, που αποτελούν μέρος της ταυτότητάς του, δεν τα θυσιάζει για χάρη της ομοιομορφίας, δεν ενδίδει στην ευκολία του ανήκειν.\nΕίναι καμιά φορά επώδυνο να ξεχωρίζει κανείς. Ο Μποντλέρ και στη ζωή και στο έργο του ακολούθησε τη φωνή που παραινεί τους τρελούς αυτού του κόσμου να διαφυλάξουν τα όνειρά τους, γιατί, όπως λέει η φωνή στο ομώνυμο ποίημά του, τα δικά τους είναι ωραιότερα. Η φωνή αυτή τον επέλεξε και την επέλεξε κι αυτός, ενώ βρισκόταν, όπως αφηγείται, στριμωγμένος με την πλάτη στη σκοτεινή Βαβέλ της βιβλιοθήκης του.\nΤο κέρας της Αμάλθειας, το σύμβολο της αφθονίας υπάρχει ως διακοσμητικό στοιχείο σε οικοδόμημα χτισμένο πάνω σε πύργο του Φρουρίου της Βαβυλώνας. Πολυπολιτισμικότητα και αφθονία. Η πολυφωνία, όμως, δεν ταυτίζεται με την αφθονία, συχνά είναι απλώς φασαρία. Είναι σαν την οχλοβοή στο μέσο της οποίας είναι εξόριστος ο ποιητής, όπως τόσο οξυδερκώς περιγράφεται η μοναξιά του στο ποίημα Άλμπατρος του Μποντλέρ.\nΣτους πλάνητες αυτού του κόσμου εύχομαι ολόψυχα να μην υποκύψουν ποτέ στις σειρήνες της κανονικότητας, να συνεχίσουν να περιδιαβαίνουν στο περιθώριο της ζωής αλλά και εντός της, για να μας θυμίζουν να μην προδίδουμε τα όνειρά μας.


Κοινωνικός εκφασισμός και πολιτική πράξη » Candia Doc\n«Ζωγράφε, αν έχεις ψυχή μέσα στο σώμα σου, ζωγράφισε και μαύρα αγγελάκια! Κι αυτά πάνε στον ουρανό, κι αυτά τα αγαπάει η Παναγία…», παρακαλάει τους ζωγράφους αυτού του κόσμου ένας μαύρος πατέρας που έχασε το μαύρο του παιδί και δε βλέπει πουθενά ζωγραφισμένο ένα μαύρο αγγελάκι. Είναι στίχος στο πολύ γνωστό λατινοαμερικάνικο τραγούδι «ανχελίτος νέγκρος», που με συγκλονιστικό τρόπο επιβεβαιώνει την αποτελεσματικότητα των ρατσιστικών διακρίσεων: και ως νεκρός παραμένεις θύμα τους, δεν πρόκειται ποτέ να αλλάξεις κατηγορία!\nΗ ελκυστικότητα των σύγχρονων ολοκληρωτικών, ρατσιστικών και φασιστικών ιδεολογημάτων, ξεπερνάει τη στενή οικονομική ανάλυση και τις καθαρά ταξικές αντιθέσεις του καπιταλιστικού συστήματος. Αφορά στη φύση των μαζικών, εντατικών μοντέλων εκμετάλλευσης, παραγωγής πλούτου, κατανάλωσης και βιομηχανοποιημένης κουλτούρας, και πραγματώνονται μέσω της χειραγώγησης του ατόμου.\nΧωρίς φανατισμό, τυφλή υπακοή και βία δεν μπορούν να υπάρξουν και να επιβιώσουν ολοκληρωτικές ιδεολογίες. Ο φανατισμός επικαλύπτει την ένδεια επιχειρημάτων, το άσπρο-μαύρο αποτελεί βασικό στοιχείο αυτού του εύπεπτου παραλογισμού! Άτομα συμπλεγματικά, πέφτουν θύματα αυτών των ιδεολογημάτων.\n-Πως όμως επιτυγχάνεται αυτό; -Ποιες είναι εκείνες οι συνθήκες που ευνοούν την ανάπτυξη κα εδραίωση τέτοιων μισανθρωπικών ιδεολογιών;\nΣτις μέρες μας, είναι η πραγματικότητα του κυρίαρχου νεοφιλελεύθερου πολιτικοοικονομικού συμπλέγματος, που καθορίζει τις οικονομικές, πολιτικές και κοινωνικές σχέσεις, αναιρώντας και παραβιάζοντας καθημερινά θεμελιώδεις δημοκρατικούς κανόνες και «συμβόλαια» που είχαν συναφθεί με την κοινωνία.\nΟ περιορισμός της λαϊκής κυριαρχίας και η οικοδόμηση του αυταρχικού κράτους, στρώνουν το δρόμο σε αυτοαναγορευόμενους προστάτες, να υποκαταστήσουν την «αποτυχημένη δημοκρατία» με την αρχή του ενός, και την καθυπόταξη στις δοξασίες της υπεροχής του έθνους και της φυλής.\nΗ κρίση δημιουργεί πεδίο δράσης στους ιδεολογικούς προπαγανδιστές του εθνικισμού και της μισαλλοδοξίας. Το κίνητρο είναι το κέρδος.\nΟ ρατσισμός, ο φασισμός και ο εθνικισμός, παρέχουν δύναμη, εξουσία και δυνητικά οικονομικά οφέλη στους εκφραστές των ιδεολογιών αυτών.\nΥπάρχει όμως και μια υπολανθάνουσα κατάσταση ανάπτυξης των ιδεολογημάτων αυτών: Η ανερμάτιστη κουλτούρα ενός αγοραίου, ψευδεπίγραφου τρόπου ζωής, δημιουργεί ευνοϊκές συνθήκες εξάπλωσης ρατσιστικών, φασιστικών και ολοκληρωτικών ιδεολογιών. Το άτομο βιώνει την κενότητα και την αδράνεια της καθημερινότητας, την πλασματική ελευθερία επιλογής, μέσα από τη μερική ικανοποίηση προκαθορισμένων, επίπλαστων αναγκών.\nΗ κυρίαρχη ιδεολογία, η κοινωνία και ο άνθρωπος που διαμόρφωσε ο καπιταλισμός είναι μονοδιάστατες. Ο άνθρωπος και η κοινωνία χάνουν τη δυνατότητα του ουσιαστικού τους αυτοπροσδιορισμού, απογοητεύονται από το πλαστικό περιτύλιγμα των επιφανειακών συναισθημάτων, των ψευδών, ακόρεστων και ανικανοποίητων ταυτόχρονα αναγκών, αναζητώντας αυθεντικές-αρχέγονες εμπειρίες, που θα καλύψουν το συναισθηματικό κενό.\nΟ Χέρμπερτ Μαρκούζε προσδιόρισε τις «ψευδείς ανάγκες», ως αυτές πού καθορίζονται «από δυνάμεις εξωτερικές», πού ο άνθρωπος δεν μπορεί να ελέγξει, γιατί «έχουν ετερόνομη ανάπτυξη και ικανοποίηση». Τέτοιες «ψευδείς» ανάγκες δημιουργούν μια «ευφορία μέσα στην δυστυχία».\nΣήμερα, στη δίνη της κρίσης, που ούτε αυτές οι ψευδείς ανάγκες δεν μπορούν πια να ικανοποιηθούν, θα πρέπει να μιλήσουμε για δυστυχία μέσα στη δυστυχία!\nΟ T.W. Adorno με την έρευνά του ανέδειξε μια άλλη πτυχή: Οι αιτίες για τα φαινόμενα του ρατσισμού και του φασισμού θα πρέπει να αναζητηθούν στο λεγόμενο «αυταρχικό χαρακτήρα».\nΟ αυταρχικός χαρακτήρας πρωτίστως μαθαίνει να υπακούει, να πειθαρχεί και να εξουσιάζεται, και στη συνέχεια ασκεί σε άλλους τη δική του εξουσία.\nΟ αυταρχικός χαρακτήρας έχει ως βασικά γνωρίσματα την αυστηρή προσήλωση σε κανόνες και αρχές, καθώς και την παθολογική αναζήτηση και εξάρτηση από καθοδηγητές.\nΟι αιτίες που οδηγούν στη δόμηση της αυταρχικής προσωπικότητας ανιχνεύονται από τον Adorno στο οικογενειακό περιβάλλον και ειδικότερα στον αυταρχικό τρόπο αγωγής, που εκφράζεται κύρια μέσα από τις απαιτήσεις του πατέρα (ο οποίος ταυτίζεται με την απόλυτη εξουσία) για τάξη, υπακοή, υποταγή, καταπίεση των παρορμήσεων και της σεξουαλικότητας. Τα παιδιά που ανατρέφονται σε ένα αυταρχικό οικογενειακό περιβάλλον μαθαίνουν να υποκύπτουν, αλλά και ταυτόχρονα να αγαπούν την εξουσία του πατέρα. Η ταύτιση με τον «καταπιεστή πατέρα» και η ταυτόχρονη υποταγή σε αυτόν, δημιουργεί στρατηγικές αποφυγής της τιμωρίας και απόκτησης της εύνοιάς του. Ο θαυμασμός στον «θύτη-τιμωρό» δεν επιτρέπει την έκφραση αμφισβήτησης των παιδιών απέναντι στους γονείς τους και αναζητούν «εναλλακτικούς» στόχους. Αντικείμενα της επιθετικότητάς τους γίνονται συνήθως άτομα τα οποία θεωρούνται «ανίσχυρα» ή «κατώτερα». Σύμφωνα με τον Adorno, η ψυχική δομή μιας τέτοιας προσωπικότητας χαρακτηρίζεται από ισχυρές τάσεις εθνοκεντρισμού και προκαταλήψεων τόσο στη σκέψη, όσο και στη δράση. Η ομάδα προέλευσης (φυλή) αποτελεί κριτήριο αξιολόγησης των υπολοίπων ομάδων, οι οποίες και απαξιώνονται. Η απαξίωση του «άλλου», του διαφορετικού, τονώνει το αδύναμο «εγώ».\nΕάν σε αυτές τις υποκειμενικές συνθήκες ανάπτυξης «αυταρχικών προσωπικοτήτων» προστεθεί το αντικειμενικό πλαίσιο μιας γενικευμένης πολυεπίπεδης κρίσης, που απειλεί την κοινωνική συνοχή, έχουμε το εκρηκτικό μίγμα ευδοκίμησης και αποδοχής βίαιων, αυταρχικών, ρατσιστικών και φασιστικών ιδεολογιών και πρακτικών.\nΟ ρατσισμός, ο φασισμός και οι εθνικιστικές θεωρήσεις καταργούν τον ορθό λόγο: Στηρίζονται στη δαιμονοποίηση, στη λογική του άσπρου-μαύρου, στο φανατισμό, στο «βιολογισμό» στην «επιστημονική» διαστρέβλωση και στη συκοφαντία.\nΟ ρατσιστικά «σκεπτόμενος» ισχυρίζεται, ότι τα ανώτερα χαρακτηριστικά της φυλής προέρχονται από τη βιολογική της ανωτερότητα. Αιτιολογεί συνεπώς το αίσθημα πολιτιστικής ανωτερότητας με βιολογικά επιχειρήματα. Αποδίδει τις πολιτιστικές διαφορές σε βιολογικούς παράγοντες.\nΜε άλλα λόγια πιστεύει ότι οι συγκεκριμένοι τρόποι συμπεριφοράς όπως η οικογενειακή δομή, ο τρόπος διασκέδασης, η στάση απέναντι σε κάθε τι νεωτεριστικό κτλ., είναι θέμα κληρονομικό και όχι μαθησιακό.\nΓενικεύοντας συνεπώς στην απόδοση χαρακτηριστικών οικοδόμησης ενός ψευδεπίγραφου ΕΜΕΙΣ σε σχέση με τους άλλους, δημιουργούνται επικίνδυνα στερεότυπα.\nΗ ιδεολογική και αξιακή ένδεια του συστήματος, αντικαθίσταται από προκαταλήψεις, από μεταφυσικές θεωρήσεις, από μυστικιστικές τελετές μύησης, από πρακτικές συμπεριφοράς αγέλης. Η δομή είναι αυστηρά στρατιωτική, σεξιστική και φαλλοκρατική, η τυφλή υπηρέτηση του ΣΚΟΠΟΥ, η απόλυτη υπακοή, νομιμοποιούν οποιαδήποτε ωμότητα, οποιοδήποτε έγκλημα. Η εντολή του αδιαμφισβήτητου αρχηγού λειτουργεί, ως ο καινούργιος «υπέρτατος λόγος», που θα πρέπει να υπηρετηθεί δίχως παρέκκλιση. Ο αρχηγός και η ομάδα, λειτουργούν ως ο νέος αυταρχικός «πατέρας», ως η νέα υπέρτατη αρχή υπακοής, αλλά και ως υπέρτατος τόπος απόλυτου θαυμασμού και θαλπωρής, μέσα στον οποίο το άτομο νοιώθει απόλυτη σιγουριά. Βιώνει όμως ταυτόχρονα και την απόλυτη εξάρτηση, γιατί «χαρίζει» την προσωπικότητά του.\nΗ νομιμοποίηση της άσκησης ωμής βίας ενάντια στο στοχοποιημένο εχθρό, πραγματώνεται χωρίς συνειδησιακές αντιρρήσεις, χωρίς ηθικούς φραγμούς.\nΕίναι η λογική του να «ξεβρομίσει ο τόπος» όχι όμως από το άδικο εκμεταλλευτικό πολιτικοοικονομικό σύστημα, αλλά από τα «μιάσματα», από τα «ξένα παράσιτα» που δήθεν αμαυρώνουν, απομυζούν τους χυμούς και απειλούν να αλλοιώσουν τα χαρακτηριστικά της φυλής.\nΤο ίδιο μπορεί να συμβεί και με τους γηγενείς, που είτε παρεκκλίνουν από το «φυσιολογικό» – γενικά αποδεκτό, ή το ιδεατό, ιδεολογικά φορτισμένο φυλετικό πρότυπο, είτε απλά διαφωνούν και αντιτάσσονται στα στερεότυπα, την απολυτότητα και τον αυταρχισμό του εθνικισμού, του ρατσισμού και του φασισμού.\nΤα καθημερινά παραδείγματα είναι πολλά και στοιχειοθετούν μια θανάσιμη απειλή για όλη την κοινωνία και τον πολιτισμό, γιατί οδηγούν σε μια συνολική «αποκτήνωση» του ανθρώπου.\nΈχουμε την ευθύνη του να είμαστε ελεύθεροι!\nΧρειαζόμαστε ως κοινωνία μια μεγάλη επανεκκίνηση με όρους διαφωτισμού, με όρους ανθρωπισμού και διαλεκτικής σκέψης. Χρειαζόμαστε μια μεγάλη επανάσταση αξιών και πολιτισμού, μια μεγάλη παιδαγωγική, κοινωνική, πολιτιστική, πολιτική και κοινωνική αναγέννηση, μια αλλαγή παραδείγματος στην ατομική και κοινωνική μας συμπεριφορά!\nΟφείλουμε να ομολογήσουμε την οικουμενικότητα του ελληνικού πολιτισμού, όχι ως κανόνα υπεροχής αλλά ως παρακαταθήκη συνεργασίας και ειρηνικής συμβίωσης. Οφείλουμε να αποκαλύψουμε, ότι η περίθαλψη και η απατηλή θαλπωρή του εθνικισμού έχει οδηγήσει και θα οδηγήσει ξανά στην ολοκληρωτική καταστροφή.\nΜέσα από αυτήν την προοπτική, πρέπει να επανακαθορίσουμε πρακτικά την έννοια της ελευθερίας. Σύμφωνα με το Marcuse Οικονομική ελευθερία θα πρέπει να σημαίνει απελευθέρωση από την οικονομία, από τον καταναγκασμό που ασκείται μέσω των οικονομικών σχέσεων και δυνάμεων, απελευθέρωση από την καθημερινή πάλη για την ύπαρξη. Πολιτική ελευθερία θα πρέπει να σημαίνει απελευθέρωση από την πολιτική αυτή, που πάνω της τα άτομα δεν μπορούν να ασκήσουν ουσιαστικό έλεγχο. Πνευματική ελευθερία θα πρέπει να σημαίνει αποκατάσταση της ατομικής σκέψης, πνιγμένης σήμερα από τα μέσα μαζικής επικοινωνίας και θύμα της κατευθυνόμενης μονοδιάστατης διαπαιδαγώγησης κι ακόμη θα πρέπει να σημαίνει ότι θα πάψουν να υπάρχουν κατασκευαστές της “κοινής γνώμης” κι ακόμη και κοινή γνώμη.\nΟ κομβικός ρόλος του σχολείου\nΗ σχολική διαπαιδαγώγηση καλείται να παίξει έναν πάρα πολύ σημαντικό ρόλο, ως προς τους άξονες κατανόησης της σύγχρονης πολύπλοκης παγκοσμιοποιημένης πραγματικότητας, με τρόπο που να διαμορφώνει ελεύθερες, αυτοδύναμες, αυτόβουλες, υπεύθυνες προσωπικότητες και όχι άβουλους, παθητικούς και ανασφαλείς πολίτες, εγκλωβισμένους στην ιδεοληψία, την εσωστρέφεια και τις προκαταλήψεις.\nΟφείλουμε να προτάξουμε τη δημιουργική, πλουραλιστική, δημοκρατική διαπαιδαγώγηση, την πολυσύνθετη κοινωνική, πολιτική και ατομική μόρφωση στη θέση του παπαγαλίστικου αναμασήματος έτοιμων, ιδεολογικά μονομερώς φορτισμένων «τροφών».\nΧρειάζονται σύγχρονα παιδαγωγικά μοντέλα δημιουργικής διαπαιδαγώγησης, καλλιέργειας της αλληλεγγύης, ενίσχυσης της φαντασίας, της υπευθυνότητας και της βιωματικής μάθησης. Μόνο έτσι μπορεί να σπάσει ο φαύλος κύκλος των στερεοτύπων και των αυθαίρετων, καταστροφικών γενικεύσεων.\nΗ εκχώρηση των δικαιωμάτων μας ως πολιτών σε οποιαδήποτε «αρχή», η ανάθεση σε οποιονδήποτε να «καθαρίσει» για λογαριασμό μας –φυσικά με τους όρους του- σημαίνει αυτόματα υποταγή και συνενοχή.\nεκφασισμός, φιλιππος βαμβουκακης


Τεράστιας σημασίας η «Βest Military Advice» του "SACEUR." | veteranos |Εθνικά Θέματα\nΤεράστιας σημασίας η «Βest Military Advice» του «SACEUR.»\n6 Μαρτίου 2019\tno comments\t647\tminislide, Απόψεις\nΤεράστιας σημασίας η «στρατιωτική συμβουλή» που υπέβαλλε στη Γερουσία ο Αμερικανός Στρατηγός Curtis «Scap» Scaparrotti να μη δοθούν τα αεροσκάφη F 35 στην Τουρκία, αν τελικά παραλάβει τα ρωσικά Α/A συστήματά S-400.\nΚατ αρχήν γιατι η «best Military Advice» που υπέβαλλε είναι ο επίσημος τρόπος με τον οποίο οι στρατιωτικές αρχές υποβάλλουν τις απόψεις-προτάσεις τους στους πολιτικούς, κοινοβουλευτικούς τους προϊστάμενους, εν προκειμένω την αρμόδια Επιτροπή της Γερουσίας.\nΔεν ειναι λόγια του αέρα ή ανταλλαγή απόψεων. Ειναι προβλεπόμενη και κατοχυρωμένη άποψη για την οποία ο Στρατηγός φέρει απόλυτα την ευθύνη. Δεύτερον γιατί ο Στρατηγός Scaparrotti κατέθεσε στη Γερουσία σαν Δκτης των Αμερικανικων Δυνάμεων στην Ευρώπη (ΕUCOM), άλλα αυτό δεν είναι το μοναδικό του καθήκον.\nΕιναι συγχρόνως και ο Ανώτατος Συμμαχικός Διοικητής του ΝΑΤΟ, γνωστός με τον τίτλο SACEUR. Δηλαδή ο ανώτατος Στρατηγικός Διοικητής των Επιχειρήσεων της Συμμαχίας, μιας Συμμαχίας στην οποία μετέχει και η Τουρκία.\nΟποιαδήποτε απόφαση των ΗΠΑ για την Τουρκία θα επηρεάσει το ΝΑΤΟ τόσο από άποψη μαχητικής ισχύος όσο και απο άποψη σχέσεων μεταξύ των Συμμάχων στο εσωτερικό του ΝΑΤΟ.\nΚαι αυτο ασφαλώς λήφθηκε σοβαρά υπόψη απο τις Αμερικανικές και ΝΑΤΟικές αρχές πριν την υποβολή της «κάλλιστης στρατιωτικής συμβουλής» του Στρατηγού Scaparrotti.


Αυτοτελής η φορολόγηση επιδομάτων | Άρθρα | Ελευθεροτυπία\nΕκτός του ενιαίου τρόπου φορολόγησης οι αξιωματικοί των Ενόπλων Δυνάμεων. Σύμφωνα με χθεσινές δηλώσεις του αναπληρωτή υπουργού Πάνου Μπεγλίτη, τα επιδόματα των πιλότων καθώς και των άλλων αξιωματικών που έχουν σχέση με την επικίνδυνη εργασία θα συνεχίσουν να φορολογούνται αυτόνομα.\nΤη δήλωση έκανε ο αναπληρωτής υπουργός κατά τη χθεσινή επίσκεψή του στο αεροδρόμιο της Πολεμικής Αεροπορίας στη Λήμνο, λίγο αφότου παρακολούθησε πραγματική διαδικασία αναχαίτισης τουρκικών αεροσκαφών που είχαν παραβιάσει τον ελληνικό εναέριο χώρο.\nΟπως είπε, «η κυβέρνησή μας θα υπερασπιστεί τα επιδόματα που παίρνουν οι πιλότοι. Αναγνωρίζουμε το δύσκολο έργο τους, τα επιδόματά τους δεν θα φορολογηθούν, δεν θα καταργηθεί δηλαδή η αυτοτελής φορολόγηση για τα επιδόματα των ιπταμένων μας».\nΤο πτητικό επίδομα των χειριστών είναι ανάλογο του τύπου του αεροσκάφους που «πετάει» ο χειριστής. Ξεκινά από τις 9.000 ευρώ ανά εξάμηνο για τους πιλότους μαχητικών «πρώτης γραμμής», όπως λέγονται, δηλαδή αυτούς που πραγματοποιούν αναχαιτίσεις, και κλιμακώνεται προς τα κάτω. Κατά μέσον όρο, τα επιδόματα είναι περίπου 5.000 ευρώ ανά εξάμηνο.\nΜαζί με το πτητικό εξαιρούνται από την ενιαία φορολόγηση και τα επιδόματα που παίρνουν όσοι υπηρετούν στα υποβρύχια, οι ιπτάμενοι μηχανικοί, όσοι παίρνουν καταδυτικό ή επίδομα ναρκαλιευτή και φυσικά και το επίδομα των αλεξιπτωτιστών. Σύμφωνα με ανώτατους αξιωματικούς, σήμερα στις Ενοπλες Δυνάμεις υπάρχουν 8.000 ένστολοι που παίρνουν τέτοιου τύπου επιδόματα.\nΜέχρι πριν από λίγα χρόνια τα επιδόματα των αξιωματικών φορολογούνταν αυτοτελώς με ποσοστό 15%. Πρόσφατα, επί κυβερνήσεως Νέας Δημοκρατίας, ο συντελεστής μειώθηκε στο 5%, ως ένα είδος αύξησης κυρίως προς τους πιλότους των μαχητικών, καθώς η τότε εισοδηματική πολιτική δεν επέτρεπε αυξήσεις.\nΠροφανώς στην ίδια λογική και η σημερινή ηγεσία του υπουργείου Αμυνας δήλωσε ότι δεν θα ισχύσει η ενιαία φορολόγηση, καθώς, όπως είπε ο κ. Μπεγλίτης, «είναι το ελάχιστο που μπορούμε να κάνουμε απέναντι στην Πολεμική Αεροπορία για να δείξουμε την ευγνωμοσύνη μας για ό,τι κάνουν για την εθνική ασφάλεια της χώρας, για ό,τι κάνουν για να είναι πάντα η πατρίδα μας ισχυρή, αξιόπιστη και εθνικά υπερήφανη».


Συντάχθηκε στις 29 Αύγουστος 2018 .\nΗμερομηνία έναρξης ισχύος: Μαϊος 2018\nΑυτή η πολιτική απορρήτου ισχύει για το www. glavasinn.gr, το οποίο ανήκει στο και λειτουργεί από στην επιχείρηση GlavasInn. Η παρούσα πολιτική απορρήτου περιγράφει τον τρόπο με τον οποίο συγκεντρώνουμε και χρησιμοποιούμε τα προσωπικά δεδομένα που παρέχετε στον ιστοχώρο μας: www.glavasinn.gr. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και το πώς μπορείτε να τα ελέγξετε και να τα ενημερώσετε. Από καιρό σε καιρό μπορεί να τροποποιήσουμε την παρούσα πολιτική, οπότε σας συμβουλεύουμε να επισκέπτεστε τη σελίδα αυτή τακτικά για να είστε πάντα ενήμεροι.\nΗ επιχείρησή μας, ακολουθώντας απαρέγκλιτα τις αρχές της προστασίας των προσωπικών δεδομένων που προβλέπονται από τους σχετικούς νόμους και διεθνείς συμβάσεις δεν πρόκειται να προβεί σε οποιαδήποτε αθέμιτη και χωρίς την προηγούμενη έγκρισή σας χρήση των στοιχείων που έχετε καταχωρήσει.Η επιχείρησή μας με κανέναν τρόπο δεν αποκαλύπτει, δημοσιοποιεί, πουλάει, ανταλλάσσει τα προσωπικά στοιχεία και τις πληροφορίες που μας εμπιστεύεστε. Εξαιρετικά μπορεί να δημοσιοποιηθούν προσωπικά σας στοιχεία από την εταιρεία, τηρουμένης πάντα της προβλεπόμενης από το νόμο διαδικασίας όταν τούτο επιβάλλεται από Δημόσια Αρχή, δικαστήριο κλπ.Επίσης μπορείτε οποτεδήποτε να προβείτε, εφόσον υπάρχει λόγος, στην αλλαγή των προσωπικών στοιχείων που μας έχετε γνωστοποιήσει ή και να περιορίσετε ή ακυρώσετε τη χρήση κάποιων από τα στοιχεία αυτά με τη συμπλήρωση της σχετικής ηλεκτρονικής φόρμας.\nΤΟ ΕΙΔΟΣ ΠΡΟΣΩΠΙΚΩΝ ΔΕΔΟΜΕΝΩΝ ΠΟΥ ΣΥΓΚΕΝΤΡΩΝΟΥΜΕ.\nΣτοιχεία επισκεπτών όπως ημερομηνίες άφιξης και αναχώρησης, τυχόν ειδικά αιτήματα, σχόλια σχετικά με τις προτιμήσεις υπηρεσιών (περιλαμβανομένων προτιμήσεων δωματίου, παροχών ή άλλων υπηρεσιών που χρησιμοποιήθηκαν),\nΌταν χρησιμοποιείτε τον ιστοχώρο μας, συγκεντρώνουμε και πληροφορίες αυτόματα, ορισμένες από τις οποίες μπορεί να αποτελούν προσωπικά δεδομένα. Αυτές περιλαμβάνουν στοιχεία όπως τις ρυθμίσεις γλώσσας, τη διεύθυνση IP, την τοποθεσία, τις ρυθμίσεις συσκευής, το λειτουργικό σύστημα της συσκευής, τα στοιχεία δραστηριότητας, την ώρα χρήσης, το URL ανακατεύθυνσης, την αναφορά κατάστασης, πληροφορίες χρήστη (πληροφορίες σχετικά με την έκδοση του προγράμματος περιήγησης), το λειτουργικό σύστημα, το αποτέλεσμα της περιήγησης (απλός επισκέπτης ή επισκέπτης που έκανε κράτηση), το ιστορικό περιήγησης, τον κωδικό χρήστη στην Booking, το είδος των δεδομένων που είδατε. Μπορεί επίσης να συγκεντρώσουμε δεδομένα μέσω cookies.Αν βάσει των στοιχείων αυτών αναγνωριστείτε ως φυσικό πρόσωπο, τα εν λόγω στοιχεία θεωρούνται προσωπικά δεδομένα, τα οποία υπόκεινται στην παρούσα πολιτική απορρήτου.\nΜπορείτε να επιλέξετε ποια προσωπικά σας στοιχεία θέλετε να μας δώσετε (εφόσον θέλετε). Ωστόσο, αν επιλέξετε να μην δώσετε ορισμένα στοιχεία, μπορεί να επηρεαστούν κάποιες από τις συναλλαγές σας μαζί μας.\nΣΚΟΠΟΙ ΕΠΕΞΕΡΓΑΣΙΑΣ - ΓΙΑΤΙ ΣΥΓΚΕΝΤΡΩΝΟΥΜΕ ΚΑΙ ΜΟΙΡΑΖΟΜΑΣΤΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ;\nΚρατήσεις: χρησιμοποιούμε τα προσωπικά σας δεδομένα για να ολοκληρώσουμε και να σας παρέχουμε την online κράτηση.\nΣχόλια πελατών: μπορεί να χρησιμοποιήσουμε τα στοιχεία επικοινωνίας σας για να σας προσκαλέσουμε μέσω email να γράψετε σχόλια μετά τη διαμονή σας. Έτσι βοηθάτε άλλους ταξιδιώτες να επιλέξουν το κατάλυμα που τους ταιριάζει περισσότερο. Αν υποβάλετε σχόλιο για το κατάλυμα μας , αυτό μπορεί να αναρτηθεί στη σελίδα μας.\no Μπορεί να χρειαστεί να απαντήσουμε σε και να διαχειριστούμε αιτήματα που έχετε υποβάλει.\no Εάν δεν έχετε ολοκληρώσει την κράτησή σας online, μπορεί να σας στείλουμε email υπενθύμισης για να τη συνεχίσετε. Πιστεύουμε ότι η πρόσθετη αυτή υπηρεσία είναι χρήσιμη αφού σας επιτρέπει να συνεχίσετε την κράτησή σας χωρίς να χρειάζεται να ξαναψάξετε το κατάλυμα ούτε να συμπληρώσετε όλα τα απαραίτητα στοιχεία κράτησης από την αρχή.\no Όταν χρησιμοποιείτε τις υπηρεσίες μας μπορεί να σας στείλουμε κάποιο ερωτηματολόγιο ή να σας προσκαλέσουμε να σχολιάσετε την εμπειρία σας από την ιστοσελίδα μας.\nΝομικοί σκοποί: Σε ορισμένες περιπτώσεις μπορεί να χρειαστεί να χρησιμοποιήσουμε τα στοιχεία σας για τη διαχείριση και την επίλυση νομικών διαφορών, για ρυθμιστικές έρευνες και συμμόρφωση.\nΒελτίωση των υπηρεσιών μας: Τέλος, χρησιμοποιούμε προσωπικά δεδομένα για σκοπούς ανάλυσης. Αυτή γίνεται στο πλαίσιο της επιδίωξής μας να βελτιώσουμε τις υπηρεσίες μας και την εμπειρία των χρηστών αλλά και για τη βελτίωση της λειτουργικότητας και της ποιότητας των online ταξιδιωτικών υπηρεσιών μας.\nΓΙΑ ΤΗΝ ΕΠΕΞΕΡΓΑΣΙΑ ΤΩΝ ΣΤΟΙΧΕΙΩΝ ΣΑΣ ΟΠΩΣ ΠΕΡΙΓΡΑΦΕΤΑΙ ΠΑΡΑΠΑΝΩ, ΣΤΗΡΙΖΟΜΑΣΤΕ ΣΤΙΣ ΑΚΟΛΟΥΘΕΣ ΝΟΜΙΚΕΣ ΒΑΣΕΙΣ:\nΕκτέλεση σύμβασης: η χρήση των στοιχείων σας μπορεί να είναι απαραίτητη για την εκτέλεση της σύμβασης σας μαζί μας. Για παράδειγμα, αν χρησιμοποιήσετε τις υπηρεσίες μας για να κάνετε online κράτηση, εμείς θα χρησιμοποιήσουμε τα στοιχεία σας για να εκτελέσουμε την υποχρέωσή μας να ολοκληρώσουμε και να σας χορηγήσουμε την κράτηση, σύμφωνα με τους όρους της σύμβασης μας μαζί σας.\nΠΩΣ ΜΟΙΡΑΖΟΜΑΣΤΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ ΜΕ ΤΡΙΤΑ ΜΕΡΗ;\nσυνεργαζόμαστε με την Booking.com B.V., η οποία εδρεύει στην οδό Herengracht 597, 1017 CE Άμστερνταμ, Κάτω Χώρες () (στο εξής Booking.com) για να σας προσφέρουμε τις υπηρεσίες ηλεκτρονικών κρατήσεων. Παρόλο που εμείς παρέχουμε το περιεχόμενο σε αυτόν τον ιστοχώρο και κάνετε κράτηση απευθείας σε εμάς, η επεξεργασία των κρατήσεων γίνεται από την Booking.com. Συνεπώς, τα στοιχεία που δίνετε σε αυτόν τον ιστοχώρο κοινοποιούνται και στην Booking.com και στους affiliate συνεργάτες της. Τα στοιχεία μπορεί να περιλαμβάνουν προσωπικές πληροφορίες όπως το όνομά σας, τα στοιχεία επικοινωνίας σας, τα στοιχεία πληρωμής, τα ονόματα των συνταξιδιωτών σας και τυχόν προτιμήσεις τις οποίες δηλώσατε κατά την πραγματοποίηση της κράτησης.\nBookingSuite: Μπορεί να κοινοποιήσουμε τα προσωπικά σας δεδομένα στην BookingSuite B.V., η οποία βρίσκεται στην οδό Herengracht 597, 1017 CE στο Άμστερνταμ, Κάτω Χώρες (suite.booking.com), την εταιρεία που λειτουργεί αυτόν τον ιστοχώρο. Η BookingSuite θα παρέχει τα προσωπικά σας δεδομένα στην Booking.com για τους σκοπούς που αναφέρθηκαν παραπάνω.\nΤΙ ΔΙΑΔΙΚΑΣΙΕΣ ΑΣΦΑΛΕΙΑΣ ΕΦΑΡΜΟΖΟΝΤΑΙ ΓΙΑ ΤΗΝ ΠΡΟΣΤΑΣΙΑ ΤΩΝ ΠΡΟΣΩΠΙΚΩΝ ΣΑΣ ΔΕΔΟΜΕΝΩΝ;\nΣύμφωνα με τους ισχύοντες νόμους για την προστασία δεδομένων, εφαρμόζουμε εύλογες διαδικασίες για την αποτροπή μη εξουσιοδοτημένης πρόσβασης στα προσωπικά σας δεδομένα και την κατάχρηση αυτών. Χρησιμοποιούμε κατάλληλα επιχειρηματικά συστήματα και διαδικασίες για να προστατέψουμε και να διασφαλίσουμε τα προσωπικά δεδομένα που έχουμε στην κατοχή μας. Εφαρμόζουμε επίσης διαδικασίες ασφαλείας, τεχνικούς και φυσικούς περιορισμούς για την πρόσβαση και χρήση των προσωπικών δεδομένων στους διακομιστές μας. Μόνο εξουσιοδοτημένο προσωπικό έχει την άδεια για πρόσβαση σε προσωπικά δεδομένα στη διάρκεια της εργασίας του.\nΔΙΚΑΙΩΜΑΤΑ - ΠΩΣ ΜΠΟΡΕΙΤΕ ΝΑ ΕΛΕΓΞΕΤΕ ΤΑ ΠΡΟΣΩΠΙΚΑ ΣΑΣ ΣΤΟΙΧΕΙΑ;


Στα άκρα ο πόλεμος ανακοινώσεων Πατούλη - Καραμέρου. Πρόεδρος ΚΕΔΕ: «Δεν δεχόμαστε μαθήματα ανθρωπιάς από τον Γ. Καραμέρο της μηδενικής κοινωνικής προσφοράς» - Aftodioikisi.gr\nΣτα άκρα ο πόλεμος ανακοινώσεων Πατούλη – Καραμέρου. Πρόεδρος ΚΕΔΕ: «Δεν δεχόμαστε μαθήματα ανθρωπιάς από τον Γ. Καραμέρο της μηδενικής κοινωνικής προσφοράς»\n17 Μαρτίου 2016 - 15:07\nΕξακολουθεί να μαίνεται ο πόλεμος ανακοινώσεων μεταξύ του προέδρου της ΚΕΔΕ Γ. Πατούλη και του αντιπεριφερειάρχη Βόρειου Τομέα Αττική Γ. Καραμέρου και με νέα ανακοίνωσή του ο πρόεδρος της ΚΕΔΕ, απαντάει στον Γ. Καραμέρο.\n«Με αφορμή το περιεχόμενο της υβριστικού περιεχομένου ανακοίνωσης του Αντι-περιφερειάρχη Βορείου Τομέα Αττικής Γ. Καραμέρου, σε βάρος του Προέδρου της Κ.Ε.Δ.Ε. και Δημάρχου Αμαρουσίου Γ. Πατούλη , θα θέλαμε να επισημάνουμε τα παρακάτω :\nΤέλος , επισημαίνουμε ότι η Κ.Ε.Δ.Ε. και η Αυτοδιοίκηση Α’ Βαθμού θα συνεχίσει και το επόμενο διάστημα με υπεύθυνο τρόπο, να συμβάλλει με όλες τις δυνάμεις της στη διαχείριση του προσφυγικού, όσον αφορά την ανθρωπιστική του διάσταση. Στο πλαίσιο αυτό έχουμε ενώσει τις δυνάμεις μας με τον Ελληνικό Ερυθρό Σταυρό . Ένα οργανισμό αναγνωρισμένο, που διαθέτει το διεθνές κύρος, τις γνώσεις , την εμπειρία, το προσωπικό και τις υποδομές, προκειμένου μέσα από τη συνεργασία μας να αναπτύξουμε δράσεις και πρωτοβουλίες για την ουσιαστική στήριξη των ανθρώπων που δοκιμάζονται από την προσφυγιά. Στήριξη στην πράξη, κι όχι στα λόγια».\nTagsΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΤΟΜΕΑΓΙΩΡΓΟΣ ΚΑΡΜΕΡΟΣΓΙΩΡΓΟΣ ΠΑΤΟΥΛΗΣΠΟΛΕΜΟΣ ΑΝΑΚΟΙΝΩΣΕΩΝΠΡΟΕΔΡΟΣ ΚΕΔΕ\nΟΤΑ, ΔΗΜΟΙ, ΓΙΩΡΓΟΣ ΠΑΤΟΥΛΗΣ, ΠΡΟΕΔΡΟΣ ΚΕΔΕ, ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΤΟΜΕΑ, ΓΙΩΡΓΟΣ ΚΑΡΜΕΡΟΣ, ΠΟΛΕΜΟΣ ΑΝΑΚΟΙΝΩΣΕΩΝ


ΘΑΝΟΣ ΕΥΗ koukfamily: ΟΙ ΑΠΑΡΧΕΣ ΤΗΣ ΝΕΟΕΛΛΗΝΙΚΗΣ ΤΑΥΤΟΤΗΤΑΣ ΣΤΟ ΥΣΤΕΡΟ ΒΥΖΑΝΤΙΟ\nΕπίκουρος Καθηγητής Φιλοσοφίας των Μέσων Χρόνων και της Αναγέννησης στη Δύση | Τμήμα Φιλοσοφίας, Παιδαγωγικής και Ψυχολογίας ΕΚΠΑ.\nΤο ζήτημα της ελληνικής ταυτότητας είναι ανοιχτό και δεν παύει να απασχολεί την επικαιρότητα. Η ταυτότητα βασίζεται στη διαφορά, είναι μία διαδικασία που στηρίζεται στην ετερότητα και τον πολιτισμικό διάλογο. Η πλειοψηφία των σύγχρονων μελετητών υποστηρίζει ότι η προσπάθεια δημιουργίας μιας νεοελληνικής ταυτότητας ξεκινά τον 18ο αιώνα, ως αποτέλεσμα του λεγόμενου «νεοελληνικού διαφωτισμού». Πρόσφατα, διάβασα σε κείμενο λόγιου συναδέλφου ότι στο παρελθόν είχαμε γίνει Ρωμαίοι (Ρωμιοί), ξεχνώντας την ιδιότητά μας ως Ελλήνων, οπότε ας είναι καλά ο αγράμματος Κολοκοτρώνης, που μας το θύμισε. Θα προσπαθήσω να αποδείξω ότι η συζήτηση περί ελληνικής ταυτότητας και ελληνικότητας ξεκινά τουλάχιστον από τον 15ο αιώνα, από τους υστεροβυζαντινούς λογίους. Οι πλέον σημαίνοντες εξ αυτών προτίμησαν να αυτοπροσδιορίζονται ωςΈλληνες, αντί της επίσημης ονομασίας Ρωμαίος και της κοινής ονομασίας Γραικός.\nΙntelligent Deep Analysis


Καταπολέμηση Ψαράκια ή Ασημόψαρα (έντομα) » Spiti Clean & Kill\nΔευτέρα - Σάββατο 08:00 - 20:00\nΚαταπολέμηση Ψαράκια ή Ασημόψαρα (έντομα)\nby Spiti Clean & Kill\nΤα ψαράκια ή ασημόψαρα ανήκουν στην κατηγορία εντόμων θυσάνουρα, έχουν μήκος 13-20 χιλιοστά, χρώμα ασημί και έχουν δύο μακριές κεραίες στο κεφάλι και τρεις μικρές ουρές στο πίσω μέρος.\nΗ καταπολέμηση ψαράκια (ασημόψαρων) σε σπίτια γίνεται με απεντόμωση αλλά και με φυσικό τρόπο:\nΨαράκια έντομα – Βιολογία και συνήθειες\nΥπάρχουν δύο κύρια είδη : το Silverfish (ασημόψαρο) και το Firebrat (θερμόβια). Η κίνηση και η μορφή του μοιάζει με του ψαριού.\nΕίναι νυκτόβιο, δεν πετάει και τρέφεται κυρίως με ζάχαρη και άμυλο (κόλλα, βιβλιοδεσίες, χαρτί, τρίχες, χαλιά, ταπετσαρίες, ακόμα και τις αποδερματώσεις του). Ζει και αναπτύσσεται σε μέρη με υψηλή θερμοκρασία και υγρασία.\nΣτα σπίτια κρύβονται και περπατάνε στο πάτωμα, κάτω από κρεβάτια, χαλιά , έπιπλα , ντουλάπες, προτιμούν λεβητοστάσια, σοφίτες, μπάνια και υπόγεια.\nΔεν τσιμπάνε, δεν είναι επικίνδυνα για τον άνθρωπο, όμως μεταφέρουν μικρόβια. Σπανίως μπορούν να προκαλέσουν αλλεργικές αντιδράσεις. Δεν δημιουργούν σοβαρά προβλήματα όμως σε ένα σπίτι μπορούν να καταστρέψουν βιβλιοδεσίες και ταπετσαρίες τρώγοντας την κόλα από το χαρτί. Σπανίως μπορούν να προσβάλλουν υφάσματα με φυσικές ίνες.\nΟι δίαιτες αυτών των εντόμων έχουν υψηλή περιεκτικότητα σε πρωτεΐνες, ζάχαρη ή άμυλο, συμπεριλαμβανομένων δημητριακών, αλεύρου σιταριού, αμύλου σε βιβλιοδετικές βιβλιοδεσίες και χαρτιού στο οποίο υπάρχει κόλλα ή πάστα.\nΘεωρούνται επιβλαβή παράσιτα επειδή τρέφονται με ταπετσαρίες, φυσικά υφάσματα, βιβλία και χαρτιά. Το ψαράκι τροφοδοτεί επίσης μούχλα και μύκητες που αναπτύσσονται σε διάφορες άλλες επιφάνειες.\nΤο ψαράκι κινείται γρήγορα και μπορεί να ταξιδέψει σε ολόκληρα κτίρια. Μόλις βρουν μια καλή πηγή φαγητού, μένουν κοντά σε αυτό.\nΠερνάει από έναν κύκλο ζωής τριών σταδίων : αυγά-νύμφες-ενήλικα. Γεννούν αυγά ανά πάσα στιγμή κατά τη διάρκεια του έτους. Τα αυγά χρειάζονται 19-43 ημέρες για να εκκολαφθούν. Ο κύκλος ζωής από το αυγό σε ενήλικα είναι τρεις με τέσσερις μήνες.\nΤο ψαράκι είναι νυχτόβιο, αλλά δραστηριοποιείται όλη την ημέρα σε σκοτεινές περιοχές που κατοικούν. Μπορούν να είναι ένα πρόβλημα όλο το χρόνο.\nΤα βλέπουμε συχνά σε νεροχύτες και μπανιέρες επειδή αναζητούν υγρασία.\nΤα ψαράκια ενδέχεται να προσβάλουν ύφασμα αν υπάρχει πάνω σε αυτά ορισμένα σωματίδια τροφίμων (ψίχουλα και άλλοι αμυλούχοι υδατάνθρακες) ή περιοχές λερωμένων ουσιών (ιδρώτας). Δεν θα τρώνε το ύφασμα για ουσία όπως οι σκόροι των ρούχων, αλλά θα βλάψουν την ίνα του υφάσματος προσπαθώντας να φτάσει στις ουσίες για να τραφεί.\nΕπικοινωνήστε με την εταιρεία μας για να σας απαλλάξουμε από τα ψαράκια με απεντόμωση!\nΚαταπολέμηση ψαράκια σε σπίτια\nΗ καταπολέμηση των ασημόψαρων γίνεται με ψεκασμούς με εντομοκτόνα φάρμακα. Σε περιπτώσεις που έχουν προσβάλλει βιβλιοδεσίες μπορούν να γίνουν και άλλοι μέθοδοι απεντόμωσης όπως θερμική απεντόμωση ή με αέριο εντομοκτόνο. Δεν υπάρχουν κάποιες ειδικές παγίδες που τα πιάνουν αν και πολλές φορές πιάνονται σε κατσαριδοπαγίδες.\nΓια την καταπολέμηση ψαράκια ή ασημόψαρων σε σπίτια εφαρμόζονται ψεκασμοί με ισχυρά εντομοκτόνα κατά προτίμηση εντομοκτόνα με μικροκάψουλα (μακράς διάρκειας). Εστιάζουμε στον ψεκασμό του πατώματος, γωνιών, τοίχων, χαραμάδων, κάτω από έπιπλα, από κρεββάτια, από ντουλάπες, από καναπέδες και χαλιά, μέσα σε πατάρια.\nΓια τσιμπήματα εντόμων πατήστε εδώ\nΑν υπάρχουν χαρτοκιβώτια μπορούν να κρύβονται σε αυτά. Τα εξετάζουμε προσεκτικά και απομακρύνουμε τα μολυσμένα. Απαραίτητη προυπόθεση για την καταπολέμηση τους σε σπίτια είναι η καλή καθαριότητα από ψίχουλα, νεκρά έντομα, σκόνες και άλλες ακαθαρσίες. Επίσης η απουσία υψηλής υγρασίας. Σε πολυκατοικίες εφαρμόζουμε ψεκασμούς σε λεβητοστάσια, υπόγεια, αποθήκες, κοινόχρηστα μέρη με υγρασία όπως σωληνώσεις και αποχετεύσεις.\nΚαταπολέμηση ψαράκια με φυσικό τρόπο\nΔεν υπάρχει κάποιο φυσικό τέχνασμα ή παγίδες για να απαλλαγείτε από τα ψαράκια με φυσικό τρόπο χωρίς την χρήση εντομοκτόνων. Ξύδι, χλωρίνη, βόρακας, κτλ δεν βοηθούν αρκετά. Η καλή καθαριότητα και η απουσία υγρασίας όπως αναφέραμε και προηγουμένως βοηθούν στην μη εξάπλωση τους.\nΓια να κάνετε το σπίτι σας λιγότερο ελκυστικό για αυτά τα έντομα ακολουθήστε τα εξής :\nΠεριορίστε τις πηγές των τροφίμων τους διατηρώντας τα ξηρά προϊόντα (δημητριακά, σπόρους, ζυμαρικά κ.α) και τις τροφές για κατοικίδια σε αεροστεγή δοχεία.\nΚαθαρίστε και αφαιρέστε τα χαλιά, καθαρίστε συχνά το δάπεδο με λεπτομέρεια για την αφαίρεση σκόνης και για να βοηθήσετε στην απομάκρυνση των πεσμένων τροφών.\nΧρησιμοποιήστε αφυγραντήρες για να βοηθήσετε στην απομάκρυνση της υγρασίας\nΑπομακρύνετε χαρτιά και χαρτόνια που μπορούν να αποτελέσουν τροφή για αυτά τα έντομα\nΚαθαρίστε εξωτερικά τον κήπο σας από ξερά φύλλα, ξύλα, πλάκες και πέτρες\nΚλείστε τις ρωγμές στους τοίχους σας\nΒρείτε την σελίδα μας στο FACEBOOK https://www.facebook.com/spiticleanandkill\nΣαμιαμίδι ( σαύρα ) εξόντωση\nSpiti Clean & Kill\nΗ Spiti Clean & Kill, είναι μια νόμιμη εταιρία απολυμάνσεων - εξολοθρεύσεων στο Νέο Ρύσιο Θεσσαλονίκης.\nΝέο Ρύσιο 57001\nCopyright 2020 @ spiti clean & kill. All rights reserved. | design by polyplano\nΔευτέρα - Σάββατο από τις 8:00 μέχρι τις 21:00\nΚωνσταντινουπόλεως 2, Νέο Ρύσιο 57001 (Θέρμη)


Αυστηρά πρόστιμα για 730.000 ανασφάλιστα οχήματα - Αφιερώματα - Οικονομία - Φορολογία - in.gr\nΔημοσίευση: 14 Μαϊ. 2014, 09:40\nΈως και 750 ευρώ\nΑυστηρά πρόστιμα για 730.000 ανασφάλιστα οχήματα\nΣυνολικά εκτιμάται πως κυκλοφορούν 730.000 ανασφάλιστα οχήματα (Φωτογραφία: Eurokinissi )\nΠερίπου 67.500 ανασφάλιστα οχήματα έχει εντοπίσει η τροχαία σε ελέγχους που διενήργησε τους τελευταίους μήνες. Σύμφωνα με τα στοιχεία το 15% των 450.000 οχημάτων που ήλεγξε η Τροχαία ήταν ανασφάλιστα. Συνολικά εκτιμάται πως κυκλοφορούν 730.000 ανασφάλιστα οχήματα.\nΗ Γενική Γραμματείας Δημοσίων Εσόδων (ΓΓΔΕ) σε συνεργασία με το υπουργείο Μεταφορών και την Ένωση Ασφαλιστικών Εταιρειών Ελλάδος, προχωρεί σε διασταυρώσεις για τον εντοπισμό οχημάτων που είναι ανασφάλιστα και στην αποστολή ειδικών ειδοποιητηρίων.\nΜέχρι τώρα έχουν βρεθεί 270.000 περίπου ανασφάλιστα Ι.Χ., 330.000 ανασφάλιστα δίκυκλα και 120.000 ανασφάλιστα φορτηγά ιδιωτικής χρήσης.\nΗ ΓΓΠΣ θα στέλνει σε κάθε ιδιοκτήτη ανασφάλιστου οχήματος ειδοποιητήριο με το οποίο θα τον καλεί να ασφαλιστεί μέσα σε 8 μέρες και να πληρώσει παράβολο 250 ευρώ.\nΣημειώνεται ότι ο νόμος για τα ανασφάλιστα οχήματα προβλέπει αυστηρές διοικητικές και ποινικές κυρώσεις για τους κατόχους όπως: αφαίρεση των πινακίδων, της άδειας ικανότητας του οδηγού και της άδειας κυκλοφορίας για 10 μέρες, αφαίρεση των πινακίδων και της άδειας κυκλοφορίας για δύο χρόνια σε περίπτωση ατυχήματος ή για 3 χρόνια, σε περίπτωση υποτροπής, πρόστιμο με πράξη της Αστυνομικής Αρχής 500 ευρώ για τα επιβατικά και 250 ευρώ για τα δίκυκλα, αλλά και φυλάκιση από 2 μήνες μέχρι 1 χρόνο και χρηματική ποινή μέχρι 3.000 ευρώ σε περίπτωση εμπλοκής σε ατύχημα.


Βικελίδης - Χρυσανθίδης Α.Β.Ε.Ε. - Μελομακάρονο: Το ιδανικό γλυκό μετά από γεύμα\nΜελομακάρονο: Η ιδανική επιλογή γλυκού μετά από ένα μεγάλο γεύμα\nTο μέλι, που είναι το κύριο συστατικό του μελομακάρονου, είναι ένα φυσικό και θρεπτικό συστατικό του οποίου τα σάκχαρα, γλυκόζη και φρουκτόζη, απορροφώνται αμέσως από τον οργανισμό αποδίδοντάς του γρήγορα ενέργεια. Λόγω της πληθώρας βιταμινών, αντιοξειδωτικών ουσιών, μετάλλων και ιχνοστοιχείων που περιέχει, εμφανίζει καρδιοπροστατευτική, αντιοξειδωτική, αντικαρκινική και αντιφλεγμονώδη δράση. Έρευνες έχουν δείξει ότι κάποια από τα συστατικά που περιέχει το μέλι δρουν ευεργετικά στη καρδιά μέσω της ακετυλοχολίνης αλλά και στην αναιμία όπου το ποσοστό της αιμοσφαιρίνης, ιδίως σε παιδιά, αυξάνει κυρίως λόγω του σιδήρου και του χαλκού που περιέχει.\nΟ χυμός πορτοκαλιού που προστίθεται εκτός από το χαρακτηριστικό άρωμα που του προσδίδει, αποτελεί εξαιρετική πηγή βιταμινών και αντιοξειδωτικών ουσιών, ενισχύοντας το συνολικό όφελος στην υγεία.\nΤα καρύδια αποτελούν μία από τις καλύτερες πηγές ω-3 λιπαρών οξέων στη φύση. Ειδικότερα, οι πολυφαινόλες που περιέχουν τα καρύδια, σε συνδυασμό με τα Ω3 λιπαρά οξέα, προσφέρουν ισχυρή αντιοξειδωτική προστασία, χάρη στην ικανότητά τους να μειώνουν τα επίπεδα της LDL (κακής) χοληστερόλης.\nΤο χαρακτηριστικό άρωμα του μελομακάρονου οφείλεται στο γαρύφαλλο, το οποίο με τη σειρά του, περιέχει σημαντικές ποσότητες βιταμινών (Α, C, Κ και Β) και μετάλλων (μαγγάνιο, σελήνιο, κάλιο και μαγνήσιο). Το γαρύφαλλο περιέχει ένα αιθέριο έλαιο, γνωστό ως ευγενόλη, το οποίο ανακουφίζει από τον πόνο, τον τυμπανισμό, τη δυσπεψία και τη ναυτία.\nΓι’ αυτό το λόγο το μελομακάρονο του Χρυσανθίδη αποτελεί την ιδανικότερη επιλογή γλυκού μετά από ένα μεγάλο γεύμα.\nΑνακαλύψτε τα μελομακάρονά μας.\nΠοια είναι η Δέσποινα Μαυρίδου\nΗ Δέσποινα (Debbie) Α. Μαυρίδου είναι Διαιτολόγος – Διατροφολόγος B.Sc. και εμπνευστής του Eat with D community με έδρα την Καβάλα.\nΚάνει μεταπτυχιακές σπουδές στο τμήμα Ιατρικής του Αριστοτελείου Πανεπιστημίου Θεσσαλονίκης με ειδίκευση στον «Σακχαρώδη Διαβήτη».\nΚατέχει μετεκπαίδευση για τον Σακχαρώδη Διαβήτη από την Ελληνική Εταιρεία Μελέτης & Εκπαίδευσης (πρώην Δ.Ε.Β.Ε.).\nΈχει παρακολουθήσει πληθώρα σεμιναρίων και συνεδρίων σε Ελλάδα κι εξωτερικό κι έχει συμμετάσχει σε πολλές έρευνες που έχουν παρουσιασθεί σε συνέδρια.\nΈχει κάνει πολλές εκπαιδευτικές ομιλίες και workshops σε σχολεία, συλλόγους και Μ.Μ.Ε..\nΈχει συνεργαστεί με εστιατόρια για τη σύνταξη ειδικών μενού διατροφής.\nΜε κάθε ευκαιρία ταξιδεύει στον κόσμο κι ενημερώνεται «in actu» για τη διατροφική κουλτούρα κάθε γωνιάς του πλανήτη.


Φωτιά στην Κεφαλονιά: Εκκενώθηκε και δεύτερο χωριό\n3-07-2021 • 17:19μμ\nΚαι δεύτερο χωριό εκκενώνεται αυτήν την στιγμή στην Κεφαλονιά, λόγω της τεράστιας φωτιάς που έχει ξεσπάσει στο νησί τις τελευταίες ώρες.\nΟι φλόγες καίνε δασική έκταση στον Ελειό Κεφαλονιάς και συγκεκριμένα σε περιοχή ανάμεσα σε Ξενόπουλο, Καμπιτσάτα και Καπανδρίτι. Η Πυροσβεστική έδωσε νωρίτερα εντολή για προληπτική εκκένωση του χωριού Καπανδρίτι, ενώ τώρα εκκενώνεται και το χωριό Αγία Ειρήνη. Η φωτιά έχει πέσει μέσα στο χωριό Καπανδρίτι και βρίσκεται κοντά σε σπίτια. Στην περιοχή επιχειρούν ισχυρές πυροσβεστικές δυνάμεις, ωστόσο οι δυνατοί άνεμοι, που φτάνουν τα 5 έως 6 μποφόρ, δυσχεραίνουν το εργό της κατάσβεσης.\nΌπως δήλωσε πριν από λίγο ο δήμαρχος Αργοστολίου, Θεόφιλος Μιχαλάτος, η απομάκρυνση του πληθυσμού γίνεται για λόγους προστασίας της ζωής και της υγείας των ατόμων που βρίσκονται στην περιοχή. Ο δήμαρχος χαρακτήρισε επικίνδυνη την πυρκαγιά στο Καπανδρίτι λόγω των ισχυρών ανέμων που πνέουν στο σημείο αλλά και της υψηλής θερμοκρασίας.


Με αφορμή τα όλο και περισσότερα κρούσματα ζωοκλοπών που εμφανίζονται κατά τακτά χρονικά διαστήματα στο Χωριό μας αλλά και στην ευρύτερη περιοχή του Ξηρομέρου, και έχουν ως θύματα χωριανούς και συμπατριώτες μας, που αγωνίζονται να επιβιώσουν συντηρώντας λίγα ζωντανά κάτω από ιδιαιτέρως αντίξοες συνθήκες, που όλοι μας γνωρίζουμε, έχοντας ως κύριο εισόδημά τους «το διάφορο» από τα λιγοστά πρόβατα, χοίρους ακόμη και κότες που εκτρέφουν, η Εφημερίδα μας καταπιάνεται ειδησεογραφικά με το θέμα, για να το αναδείξει, επισημαίνοντας ότι αποτελεί μάστιγα και μελανό σημείο αναφοράς και οπισθοδρόμησης για τον τόπο μας.\nΤα τελευταία χρόνια έχουν ενταθεί τα φαινόμενα ζωοκλοπών στην περιο χή μας αλλά και στο Χωριό μας. Ένα Χωριό που μέχρι πρότινος ήταν παράδειγμα προς μίμηση και σημείο αναφοράς για τους φιλοπρόοδους ανθρώπους του.\nΌμως τα πράγματα αλλάξανε, και στον τόπο μας (Ξηρόμερο) συμβαίνουν πράγματα πρωτόγνωρα, όπου συχνά - πυκνά γινόμαστε μάρτυρες συμβάντων που εκθέτουν την τοπική μας κοινωνία, καταμαρτυρώντας με το χειρότερο τρόπο έκπτωση ηθικών αξιών.\nΠριν από κάποια χρόνια στα χωριά μας, άμα είχε ο ένας… είχε και ο άλλος. Οι χωριανοί στήριζαν ηθικά αλλά και υλικά τον ανήμπορο χωριανό που είχε ανάγκη.\nΌλοι μαζί, προσέφεραν αφιλοκερδώς εθελοντική εργασία για να στηρίξουν τον πληγέντα από “ανημπόρια” συγχωριανό.\nΠάμπολλα τα παραδείγματα που και μεις ζήσαμε και από αυτά διδαχθήκαμε .\nΤώρα φτάσαμε σε σημείο στα ΧΩΡΙΑ ΜΑΣ, να μην μπορούμε να αφήνουμε στα σπίτια μας, τα παραθύρια μας ανοικτά, και οι εναπομείναντες στις πατρογονικές εστίες γηραιοί κατά το πλείστο χωριανοί και συμπατριώτες μας, οι οποίοι διατηρούν λιγοστά πρόβατα για την επιβίωσή τους, να πέφτουν απανωτές φορές θύματα των ζωοκλεφτών, οι οποίοι αποδεκατίζουν χωρίς έλεος ως “λύκοι” τα κοπαδάκια, επιφέροντας χωρίς άλλο πρωτίστως ηθική ζημιά στον παθόντα, γιατί είναι γνωστό σε όλους μας ότι, οι πατεράδες μας γεννήθηκαν, μεγάλωσαν και πεθαίνουν με τα πρόβατά τους, θεωρώντας αυτά κομμάτι της οικογένειας και την πράξη αυτή καθ’ αυτή ατιμωτική !\nΆπειρες φορές, τα ζώα αυτά μεγάλωναν στα σπίτια μας με τα ρωγοβύζια, γεγονός που καταδεικνύει το δέσιμο της οικογένειας με τα ζωντανά.\nΠαράλληλα μ΄αυτό η ζωοκλοπή επιφέρει καίριο οικονομικό πλήγμα στην οικογένεια, γιατί έτσι ή άλλως, είναι το μοναδικό πλέον εισόδημά της, μετά την “απόσυρση” του καπνού.\nΚαι περιμένοντας το Πάσχα να πουλήσεις τα αρνιά στον χασάπη για να εξοικονομήσεις «τα προς το ζειν», πας στο μαντρί και βλέπεις ότι σε πρόλαβαν οι ζωοκλέφτες … Η Αστυνομία στην προκειμένη περίπτωση παρά τις όποιες αποσπασματικές της προσπάθειες δεν έχει καταφέρει να πατάξει κατ’ ελάχιστο την μορφή αυτή του εγκλήματος, και απλά…. καταγράφει τα όποια συμβάντα φτάνουν στο Α.Τ. Κατούνας, προς απογοήτευση των παθόντων που αισθάνονται παντελώς απροστάτευτοι και ανυπεράσπιστοι.\nΗ Εφημερίδα μας επισημαίνει ότι, η μορφή αυτή του εγκλήματος είναι εξόχως επικίνδυνη και γεννά από μόνη της ανεξέλεγκτες καταστάσεις με απρόβλεπτες συνέπειες που μπορεί να έχουν οδυνηρά αποτελέσματα.\nΟι πράξεις αυτές υποβαθμίζουν τις πατροπαράδοτες ηθικές μας αξίες, επιφέροντας καίριο πλήγμα στη συνοχή της μικρής μας κοινωνίας.\nΠαράλληλα προσβάλλουν βάναυσα τους περήφανους Ξηρομερίτες, αμαυρώνοντας με τον χειρότερο τρόπο την εικόνα του τόπου μας.\nΕκτιμώντας ότι η κατάσταση είναι σοβαρότερη από αυτή που διαφαίνεται, θέτουμε σε προβληματισμό συνολικά την κοινωνία μας, αναλαμβάνοντας στο ακέραιο και τις δικές μας ευθύνες που μας αναλογούν.\nΠηγή: Εφημερίδα «Τα νέα της Κωνωπίνας» φύλλο 55, σελ:2.\n► Οκτωβρίου (768)


John-el, 11/10/2019 Tweet\nTo Code Vein είναι ένα νέο action-RPG από τους δημιουργούς του God Eater, που συνδυάζει τη φόρμουλα των παιχνιδιών τύπου Souls με anime αισθητική. Έχοντας ενδιαφέρουσα θεματολογία και τις πλάτες της Bandai Namco, δείχνει ότι μπορεί να είναι κάτι ξεχωριστό. Ας δούμε αν το καταφέρνει.\nΤο Code Vein χρησιμοποιεί το σύνηθες σκηνικό ενός μετα-αποκαλυπτικού κόσμου. Μέσα από τις στάχτες του παλιού κόσμου και της ανθρωπότητας γεννήθηκαν οι Revenants, άνθρωποι που πέθαναν στην μεγάλη καταστροφή και αναστήθηκαν σαν βρικόλακες, με ακόρεστη δίψα για ανθρώπινο αίμα και blood beads, μια εναλλακτική “βαμπιρική” τροφή που υπάρχει μόνο σε ένα συγκεκριμένο είδος φυτού, το Bloodspring. Ένας από αυτούς είναι και ο ήρωας, ο οποίος ξαναγεννήθηκε σαν Revenant, χωρίς μνήμες από την προηγούμενη ζωή του, παλεύοντας να προσαρμοστεί στα νέα δεδομένα, μέσω μιας απόλυτης μάχης για επιβίωση. Τα blood beads και οι άνθρωποι είναι λιγοστά και η έλλειψη τροφής οδηγεί τους Revenants σταδιακά στην τρέλα και τη φρενίτιδα. Κατά την διάρκεια της περιπέτειας γνωρίζετε πολλούς χαρακτήρες που σας καθοδηγούν στο να ανακαλύψετε ποιος είστε πραγματικά και τί δυνάμεις έχετε, αλλάζοντας το ρου της ιστορίας και επαναφέροντας την τάξη -ή το χάος- στον κόσμο.\nΠροχωρώντας διαπιστώνετε πόσο καλά δομημένη είναι η εξέλιξη και το χτίσιμο των χαρακτήρων. Το παιχνίδι δεν αναπαύεται στο να ασχοληθεί επιφανειακά με το υπόβαθρο του ήρωα και των συντρόφων σας, αλλά εμβαθύνει με λεπτομέρειες στο ποιόν τους, ανακατεύοντας συνεχώς την τράπουλα της χαμένης ανθρώπινης υπόστασής τους με την τωρινή τους ημιθεϊκή κατάσταση, δημιουργώντας συναισθήματα και δίνοντας μια άλλη, πιο πολύπλοκη έννοια στη λέξη “βρικόλακας”. Είναι σαν το παιχνίδι να υμνεί τη βαμπιρική αναγεννημένη φύση του ανθρώπου ως τη φυσική του εξέλιξη, με ένα κατακλυσμό που φαντάζει σχεδόν καλοδεχούμενος για να προχωρήσει η ανθρωπότητα στο επόμενο σκαλοπάτι. Στον τομέα της ιστορίας λοιπόν δεν αφήνεται πετραδάκι που δεν σκαλίζεται, καθώς με την πρόοδό σας βρίσκετε μνήμες μοναδικές για κάθε χαρακτήρα (αλλά και για τον εαυτό σας), που ξεδιπλώνονται μπροστά σας σαν ανθρώπινο κουκλοθέατρο του παρελθόντος, συμπληρώνοντας σιγά σιγά το παζλ της χαμένης ανθρωπιάς όλων των χαρακτήρων. Μοναδικό μείον κατ' εμέ στη συγκεκριμένη υλοποίηση, είναι ότι οι συγκεκριμένες επισκέψεις στο παρελθόν των χαρακτήρων γίνονται από την οπτική του απλού θεατή, χωρίς να μπορείτε να συμμετάσχετε στην ιστορία, με μοναδική εξαίρεση την δική σας που παίζετε και την ξαναζείτε κανονικά σαν ξεχωριστό κεφάλαιο του παιχνιδιού. Βέβαια, καθώς υπάρχουν πολλές μνήμες διάσπαρτες για να βρείτε, σε συνδυασμό με το ότι σε κάθε επίσκεψη σε αυτές μπορείτε μόνο να περπατάτε με αργό βηματισμό χωρίς να τρέχετε, το παιχνίδι μπορεί να κουράσει σε κάποιο βαθμό. Τουλάχιστον μπορείτε να τις προσπεράσετε, χάνοντας βέβαια τη ροή της ιστορίας, ακόμα και καταλήγοντας σε διαφορετικό τέλος (από τα τρία που υπάρχουν), οπότε θέλει προσοχή.\nΕπική μάχη στα χιόνια.\nΠριν προχωρήσουμε στα πιο ειδικά χαρακτηριστικά του Code Vein, πρέπει οπωσδήποτε να αναφερθεί η πλούσια παραμετροποίηση του χαρακτήρα. Οι δημιουργοί δεν ήταν καθόλου δωρικοί με τις στιλιστικές και σωματικές επιλογές για τον ήρωα, κάνοντας την διαδικασία ιδιαίτερα χρονοβόρα αλλά και διασκεδαστική. Μπορείτε να πειράξετε τόσα χαρακτηριστικά και σε τέτοιο βαθμό που κάλλιστα μπορείτε να περηφανεύεστε ότι δημιουργήσατε έναν μοναδικό χαρακτήρα (αυτό περισσότερο φαίνεται και στο online μέρος με κάθε ήρωα να ξεχωρίζει ενδυματολογικά και εμφανισιακά). Ανά πάσα στιγμή μπορείτε να επισκεφθείτε τη βάση σας και να αλλάξετε την αμφίεσή σας και τα αξεσουάρ σας, επιλέγοντας από πλήθος αντικειμένων και χρωματικών παλετών. Μάλιστα κάποιες επιλογές είναι και ιδιαιτέρως... “τολμηρές”, κάτι που εξάλλου είναι γνώριμο στοιχείο ανατολικής κουλτούρας στα videogames.\nΊσως το πιο σημαντικό στοιχείο που σας κάνει μοναδικό στο Code Vein είναι τα blood codes. Oυσιαστικά πρόκειται για καμουφλαρισμένες κατηγορίες που είναι μοναδικές σε κάθε χαρακτήρα, αλλά όχι στον πρωταγωνιστή σας, καθώς το αίμα του έχει την ικανότητα να αφομοιώνει οποιοδήποτε blood code. Αυτή είναι η έξυπνη προσθήκη του παιχνιδιού που δίνει το έναυσμα της πλήρους ελευθερίας όσον αφορά το χτίσιμο του χαρακτήρα και την κατεύθυνση μάχης που παίρνει. Με κάθε καινούργιο blood code που κερδίζετε εμφανίζονται νέες ικανότητες που μπορείτε να ξεκλειδώσετε χρησιμοποιώντας haze, ουσιαστικά το χρήμα του παιχνιδιού. Το haze χρησιμοποιείται επίσης και για το leveling, ακολουθώντας, όπως καταλαβαίνετε, τις βασικές αρχές της σχολής των Souls κατά γράμμα. Η ιδιαιτερότητα των blood codes είναι ότι όταν ξεκλειδώσετε μια ικανότητα και καταφέρετε να την τελειοποιήσετε, μπορείτε να την κληρονομήσετε και να τη χρησιμοποιήσετε με όποιο blood code θέλετε. Έτσι, αν πχ είστε fighter και ξεκλειδώσετε μια passive ικανότητα του συγκεκριμένου class, μπορείτε με την τελειοποίησή της να την μεταφέρετε σε άλλο blood code που χρησιμοποιείτε εκείνη τη στιγμή πχ του caster. Το σύστημα εξέλιξης του χαρακτήρα, καθότι μοναδικό, μπερδεύει λίγο στην αρχή, αλλά όταν το συνηθίσετε διαπιστώνετε ότι υπάρχουν κυριολεκτικά ατέλειωτες ικανότητες στην διάθεση σας για να συνδυάσετε και να χρησιμοποιήσετε, έχοντας μεγάλο βάθος.\nΑνεξάρτητα από την κατηγορία και τις ικανότητες που επιλέγετε, δεν πάτε μακριά χωρίς τον πιστό σας σύντροφο. Οι υπόλοιποι Revenant της παρέας σας, σας συντροφεύουν προσφέροντας την πολύτιμη βοήθειά τους στο μακρύ σας ταξίδι. Μπορείτε να διαλέξετε έναν Renevant κάθε φορά και η επιλογή του έχει ιδιαίτερα στρατηγική σημασία, κυρίως για τις μάχες με τα boss, καθώς ο καθένας έχει μοναδικό οπλισμό και ικανότητες. Εδώ υπάρχει και το εξής παράδοξο: οι σύντροφοί σας δεν είναι απλά “συνοδευτικοί”, προσφέροντας μόνο μερικά χτυπήματα δεξιά και αριστερά. Πολλές φορές πραγματικά νιώθετε ότι εσείς είστε ο συνοδευτικός χαρακτήρας, καθώς η αποτελεσματικότητά τους και το μέγεθος της χρησιμότητας τους σχεδόν τρομάζουν. Δεν είναι υπερβολή να πούμε ότι αν πεθάνει ο σύντροφός σας στην μάχη σε κάποιο boss, είναι σχεδόν σίγουρο ότι δεν θα αντέξετε ούτε εσείς. Ανάλογα με το ποιον σύντροφο επιλέγετε, έχετε και διαφορετικά μπόνους, όπως πχ όταν πεθάνετε να σας επαναφέρει με περισσότερη υγεία ή μεγαλύτερο attack power για συγκεκριμένο χρονικό διάστημα κτλ. Το μόνο μικρό αρνητικό είναι ότι δεν μπορείτε να κάνετε ανά πάσα στιγμή εναλλαγή στους συντρόφους σας. Όταν τα πράγματα σκουραίνουν και χρειάζεστε αλλαγή στρατηγικής, πρέπει να γυρίσετε στη βάση και να αλλάξετε σύντροφο, κάτι που παίρνει λίγο χρόνο με το αρκετά ενοχλητικό loading του παιχνιδιού από περιοχή σε περιοχή.\nΗ φονική σύντροφός σας, Mia.\nΣτην διάθεσή σας έχετε ένα πλούσιο οπλοστάσιο, από μεγάλα σπαθιά και θεόρατα σφυριά μέχρι τουφέκια, όλα πλήρως αναβαθμίσιμα με τα κατάλληλα υλικά. Πέρα από τη χρήση των blood codes, τα πράγματα είναι απλά, καθώς έχετε μόνο τρία slots, τα οποία μπορείτε να εξοπλίσετε με δύο όπλα της επιλογής σας και μια πανοπλία ανάλογα με το στιλ μάχης και τις ιδιαιτερότητες κάθε κατάστασης. Οι μάχες είναι απολαυστικές και άκρως εθιστικές, γεγονός που οφείλεται σε μεγάλο βαθμό στον σχεδιασμό των επιπέδων όπως αναφέρεται παρακάτω. Δυστυχώς όμως ο βαθμός δυσκολίας γρήγορα φθίνει όταν βρείτε τα πατήματα σας και τον τρόπο παιχνιδιού που σας ταιριάζει. Οι εχθροί έχουν “τεμπέλικη” νοημοσύνη, με συγκεκριμένο μοτίβο κινήσεων. Αυτό, σε συνδυασμό με τη θανατηφόρα συνδρομή του συντρόφου σας, μετά από λίγο κάνει τις μάχες εύκολες, αφαιρώντας την ιδιαίτερη αυτή έκρηξη αδρεναλίνης που προκαλούν οι μονομαχίες με τη φιλοσοφία των Souls. Όλο το βάρος πέφτει λοιπόν στα τελικά boss των πιστών, αλλά και εκεί -με μερικές εξαιρέσεις- δεν αντιμετωπίζετε σοβαρό πρόβλημα. Ακόμα και αν τα περισσότερα boss προκαλούν δέος με την επιβλητική τους παρουσία, αποτελούν κυρίως κακέκτυπα από ότι έχουμε δει σε παραπλήσια παιχνίδια, ενώ το ρεπερτόριο κινήσεών τους είναι προβλέψιμο και περιορισμένο.\nΔημιουργικά το Code Vein δείχνει τα δόντια του στον σχεδιασμό των επιπέδων και του κόσμου γενικότερα. Παρόλο που καταπιάνεται οπτικά με εποχικά κλισέ -κόσμοι βασισμένοι στα στοιχεία της φύσης- καταφέρνει να κάνει την περιήγηση στις περιοχές εθιστική, εκμεταλλευόμενο αυτά τα μοναδικά στοιχεία της φύσης με έξυπνο τρόπο και ωθώντας σας να εξερευνήστε κάθε σπιθαμή του κόσμου. Έτσι, ανακαλύπτετε μια πόρτα ή μια σκάλα που ενώνει ως δια μαγείας σαν σωτήριο shortcut τις διαφορετικές περιοχές της πίστας, ανταμείβοντάς σας για την πρόοδο και γλιτώνοντάς σας πολύτιμο χρόνο περιπλάνησης. Μοναδική παραφωνία ένα συγκεκριμένο επίπεδο, που ενώ είναι επιβλητικό οπτικά, σχεδιαστικά πρέπει να βγήκε από την πιο νοσηρή φαντασία κάποιου απόγονου του Βασιλιά Μίνωα. Το στήσιμο του συγκεκριμένου επιπέδου, σε συνδυασμό με τα παρόμοια περιβάλλοντα και τις ατέλειωτες διακλαδώσεις και σκάλες, μετατρέπει την όλη εμπειρία σε δοκιμασία νεύρων και υπομονής. Τουλάχιστον, το ταξίδι μεταξύ των διαφορετικών πιστών είναι πανεύκολο και γίνεται ξεκλειδώνοντας τα mistles (τα γνωστά bonfires) στα οποία μπορείτε επίσης να σώσετε και να γεμίσετε την ενέργειά σας. Τέλος, να αναφερθεί ότι υπάρχει χάρτης, ο οποίος όμως σε πολλά επίπεδα μπερδεύει και η χρήση του έτσι όπως σας παρέχεται δεν βοηθάει ιδιαίτερα με την δαιδαλώδη δομή του παιχνιδιού.\nΕξερεύνηση του πανέμορφου κόσμου του παιχνιδιού.\nΤα γραφικά είναι πανέμορφα και από την πρώτη στιγμή σας “αιχμαλωτίζουν” με την λεπτομέρειά τους. Η anime αισθητική του παιχνιδιού δένει αρμονικά με τα περιβάλλοντα, αναδεικνύοντας μια άγρια, σχεδόν αρχέγονη ομορφιά που ανθίζει στην γενικότερη καταστροφή. Ο ουρανός με τους υπέροχους φωτισμούς, οι επιβλητικοί ναοί, τα τεράστια “νεκρά” παλάτια, κάθε πίστα έχει το δικό της μοναδικό στιλ και όλες μαζί συνθέτουν ένα ιδανικό πεδίο δράσης για τους χαρακτήρες. Η μουσική επίσης εντυπωσιάζει, με μια επική δυναμική να δεσπόζει σε κάθε σας βήμα, από το κεντρικό μενού μέχρι τις μάχες με τα bosses. Πολύ εύκολα όμως μεταμορφώνεται και σε συγκινητική μελωδία στην κορύφωση κάποιου δράματος της κεντρικής ιστορίας ή στην αναπαράσταση κάποιας χαμένης ανθρώπινης μνήμης των συντρόφων σας. Τα ηχητικά εφέ και το voice acting επίσης ικανοποιούν και συμβάλλουν θετικά. Δυστυχώς όμως ο ήρωάς σας δεν έχει φωνή, κάτι που ξενίζει κυρίως γιατί υπάρχει αρκετή αλληλεπίδραση των άλλων χαρακτήρων με εσάς. Αποτέλεσμα είναι να υπάρχουν πολλές αμήχανες στιγμές και σημαντικοί διάλογοι να καταλήγουν μονόλογοι και να τελειώνουν με το συμπέρασμα “η σιωπή μου προς απάντηση σου”. Αυτό μέχρι λίγο πριν το τελευταίο boss, όταν ο πρωταγωνιστής ξαφνικά δίνει με βροντερή φωνή το έναυσμα για την μάχη. Εντελώς απρόσμενο και ολίγον απογοητευτικό.\nΤο Code Vein βρίσκεται εδώ ως επίδοξος συνεχιστής της σχολής των παιχνιδιών Souls. Χωρίς να προσφέρει την απόλυτη καινοτομία και να θέτει νέα στάνταρ στο είδος, έχει τα δικά του μοναδικά στοιχεία που το κάνουν να ξεχωρίζει, προσφέρει άπλετα ποιοτικό χρόνο διασκέδασης και εξερεύνησης και διηγείται μια ωραία και συγκινητική ιστορία συνύπαρξης ανθρώπων, βρικολάκων και θεών. Αν ψάχνετε για μια τέτοια περιπέτεια, το Code Vein αξίζει μια θέση στη συλλογή σας.\nΠλούσια παραμετροποίηση χαρακτήρα\nΈξυπνα σχεδιασμένα επίπεδα που προσφέρονται για εξερεύνηση\nΟι σύντροφοι είναι παντοδύναμοι\nΘα ήθελε να είναι δύσκολο αλλά δεν είναι\nΦτωχή και προβλέψιμη νοημοσύνη εχθρών\nΟ χάρτης βοηθάει ελάχιστα\nTAGS:Bandai Namco, Code Vein, PC, PS4, Xbox One\n3DS PC Square Enix Xbox Series X PS4 PSP Xbox 360 video games PS Vita Sony Xbox One Switch Activision Microsoft Ubisoft Bandai Namco PS3 Wii U Electronic Arts Nintendo


Τσαλαπετεινός: Μαΐου 2013\n"...Θα ακολουθήσουν οι 46 δημόσιες βιβλιοθήκες της χώρας, που θα συγχωνευθούν, ώστε να προκύψει πλεονάζον προσωπικό και ως εκ τούτου απολύσεις. Αυτή τη στιγμή στις 46 βιβλιοθήκες υπηρετούν περίπου 200 υπάλληλοι.\nΠοιες είναι οι βιβλιοθήκες: Αίγινας, Αρεόπολης, Βυτίνας, Δελφών, Λευκάδας, Μηλιών, Μολάων, Πεταλιδίου, Μήθυμνας, Ζακύνθου, Ζαγοράς, Ανδρίτσαινας, Σάμου, Σιάτιστας, Βέροιας, Χίου, Γρεβενών, Καλαμάτας, Δράμας, Εδεσσας, Ελευθερόπολης, Πύλης, Καρπενησίου, Κέρκυρας, Κιλκίς, Κόνιτσας, Λαμίας, Ληξουρίου, Λιβαδειάς, Ναυπάκτου, Μυτιλήνης." (iefimerida)\nΗ αρχική εικόνα από το Delicatessen 1991\nΕτικέτες βιβλίο, βιβλιοθήκες, κρίση, οικονομική κρίση, συγχωνεύσεις 3 Σχόλια\nΝτόπιοι & Ξένοι\nΧανιά, Μάης 2013.\nΑναρτήθηκε από Τσαλαπετεινός στις 2:52 μ.μ.\nΕτικέτες φωτογραφία, Χανιά, Chania 14 Σχόλια\n"θα έρθουν καλοκαίρια μεγάλα σαν τη γροθιά μας"\n"Θα ήθελα να ευχαριστήσω την επιτροπή για την τιμή που μου έκανε, καθώς επίσης και τις εκδόσεις Εκάτη, τον Κώστα και τον Χρήστο Νικολάκη για την συνεργασία και τον τρόπο με τον οποίο με αντιμετώπισαν.\nΕίναι πολλοί, τόσοι πολλοί αυτοί που θα θελα να ευχαριστήσω. Γονείς και αδερφούς, φίλους και αδερφούς. Πολλοί από αυτούς βρίσκονται εδώ. Και πολλοί από αυτούς απουσιάζουν. Φυσικά κάτι τέτοιο δεν είναι πρωτόγνωρο για μας. Για τη γενιά μου η απουσία των φίλων έχει γίνει μέρος της δικής μας παρουσίας, το πέρα τους μέρος του δικού μας εδώ. Είμαστε η γενιά η μεγαλωμένη στους γκισέδες των αεροδρομίων, στις ξενόγλωσσες ηλεκτρονικές αιτήσεις για δουλειά ή για σπουδές κάπου μακριά, μετρώντας μέρες ανάμεσα σ ένα ‘’που βρίσκεσαι;’’ Και σ ένα ‘’αντίο’’.\nΚαι εσύ βρίσκεσαι εδώ και λες τι κάνω; Πως ζω; Και πώς να γράψω; Περπατάς ανάμεσα στους απολυμένους, στους ανέργους και τους άστεγους, τους τοξικοεξαρτημένος και τους ξεριζωμένους, μέσα στη διαστροφή των λέξεων: άνθρωποι ονομάζονται λαθραίοι, άρρωστες γυναίκες υγειονομική βόμβα, εγκληματικές συμμορίες νεοναζί ρατσιστών βαφτίζονται πολιτικά κόμματα, η καταστολή ονομάζεται προστασία, τα βασανιστήρια σωφρονισμός. Με ποιες λέξεις να γράψεις; Και να γράψεις για αυτά; Να γράψεις με αυτά; Να γράψεις παρ όλα αυτά; Τελικά απλώς γράφεις και αν είσαι τυχερός ο κόσμος που σου δόθηκε θα βρεθεί στις λέξεις. Σε όλες αυτές τις λέξεις που έρχονται από μακριά, που σου υπενθυμίζουν και σου επιβάλλουν ειλικρίνεια\nδεν μεγαλώσαμε εύκολα /Φοράμε πάντα ρούχα κατοχικά /Κρυώνει ακόμα η ψυχή μας/ καπνίζουμε εφημερίδες/μεθάμε με μελάνι/ μας πνίγουν οι καπνοί κι οι λέξεις μας στενεύουν/ ερχόμαστε από πολύ μακριά.\nΑυτά γράφει ο Γεράσιμος Λυκιαρδόπουλος… και είναι τόσα αυτά που έρχονται από μακριά. Πράγματα παλαιά και άλλα πρωτόγνωρα, πράγματα σκληρά και γεμάτα γωνίες, μεγάλοι χειμώνες και ελάχιστα καλοκαίρια. Κι όμως θα ρθει μια μέρα, κάποια στιγμή… κάποια στιγμή θα έρθουν καλοκαίρια μεγάλα σαν τη γροθιά μας αδερφέ μου…"\nΗ ομιλία του Θωμά Τσαλαπάτη κατά την απονομή του βραβείου. Το Κουτί, από τη συλλογή «Το ξημέρωμα είναι σφαγή κύριε Κρακ», εκδόσεις Εκάτη. Η φωτογραφία από εδώ. Το “αποκόμμα” από το Βήμα.\nΑναρτήθηκε από Τσαλαπετεινός στις 3:00 μ.μ.\nΕτικέτες Θωμάς Τσαλαπάτης, Κρατικά Βραβεία Λογοτεχνίας, ποίηση 3 Σχόλια\nΗ δολοφονία Λαμπράκη- πενήντα χρόνια\nΕίκοσι τρεις μέρες αργότερα* ο βουλευτής Γρηγόρης Λαμπράκης δολοφονήθηκε στη Θεσσαλονίκη. Οι δολοφόνοι, συλληφθέντες, αναγνωρίστηκαν σαν μέλη παρακρατικών βασιλικών οργανώσεων της άκρας δεξιάς.\nΕκείνη τη μέρα γράφτηκε μια από τις μελανότερες σελίδες της νεώτερης ελληνικής πολιτικής ιστορίας. Το χρονικό της υποθέσεως έχει ως εξής:\nΣτις 22 Μαΐου ο Λαμπράκης εξεφώνησε λόγο στη Θεσσαλονίκη σε συγκέντρωση οπαδών της οργανώσεως “Φίλοι της ειρήνης”/ Έξω στο δρόμο είχε οργανωθεί “αντισυγκέντρωση” παρακρατικών οργάνων της άκρας δεξιάς, οι οποίοι αποδοκίμαζαν έντονα το δημοκρατικό βουλευτή. Την ώρα που έμπαινε στην αίθουσα ο Λαμπράκης ένας από αυτούς τον χτύπησε με ρόπαλο στο κεφάλι. Ο Λαμπράκης ζαλίστηκε, αλλά με τρομερή αυτοκυριαρχία κράτησε και την ψυχραιμία του και τις αισθήσεις του. Όταν τελείωσε η ομιλία ο Λαμπράκης απεχώρησε και έντονα επιδοκιμαζόμενος και αποδοκιμαζόμενος επεχείρησε να διασχίσει κάθετα το δρόμο για να περάσει στο απέναντι πεζοδρόμιο και να κατευθυνθεί στο ξενοδοχείο που διέμενε. Ενώ βρισκόταν στη μέση του δρόμου ένα τρίκυκλο όχημα, απ` αυτά που χρησιμοποιούνται για μεταφορές, όρμησε από μια πάροδο με μεγάλη ταχύτητα κατ` ευθείαν απάνω στο βαδίζοντα βουλευτή. Ο Λαμπράκης ανετράπη θανάσιμα πληγωμένος. Αλλ` αυτό δεν φάνηκε αρκετό στους δύο δολοφόνους που επέβαιναν του τρικύκλου. Τότε ένας απ` αυτούς, ο Εμμανουήλ Εμμανουηλίδης, με λοστό κατάφερε ένα δυνατό χτύπημα στο σπασμένο κεφάλι του θύματος.\nΙσχυρή δύναμη χωροφυλακής, παρεβρίσκετο εκεί για την τήρηση -υποτίθεται- της τάξεως. Επί κεφαλής ο ίδιος ο γενικός επιθεωρητής χωροφυλακής Β. Ελλάδας υποστράτηγος Κωνσταντίνος Μήτσου, ο διευθυντής της αστυνομίας Θεσσαλονίκης συνταγματάρχης Ευθύμιος Καμουτσής και άλλοι αξιωματικοί. Κανείς δεν κινήθηκε για να πιάσει τους δολοφόνους. Απολάμβαναν το συναρπαστικό θέαμα, που είχε και συνέχεια...\nTο τρίκυκλο του θανάτου, αφού εξετέλσε την αποστολή του, ανενόχλητο από την παρουσία της αστυνομίας, προσπαθούσε να διαφύγει από κάποιο δρομάκι. Τότε ένας από το πλήθος, ο Εμμανουήλ Χατζηαποστόλου, με πραγματικό κίνδυνο της ζωής του τινάχτηκε από την ανθρωπομάζα και όρμησε προς το τρίκυκλο, που είχε αρχίσει ν` αναπτύσσει ταχύτητα. Σαν αίλουρος πήδησε στο πίσω μέρος αυτού. Οι δύο δολοφόνοι(1) προτού προφτάσουν ν` αντιδράσουν είχαν ακινητοποιηθεί. Το όχημα σταμάτησε. Το πλήθος εκραύγαζε. Τότε η αστυνομία, μην μπορώντας πλέον να παίζει το ρόλο του θεατή, δέχτηκε να συλλάβει τους ήδη πιασμένους δολοφόνους.\nΤο μισοπεθαμένο κορμί του Λαμπράκη σπάραζε ακόμα στην ματωμένη άσφαλτο. Η καρδιά του χτυπούσε. Κάποιος άλλος τηλεφώνησε για ασθενοφόρο. Σε εκείνες τις αγωνιώδεις στιγμές, με αρκετή καθυστέρηση, βρέθηκε ένα ιδιωτικό αυτοκίνητο. Στο στενό του χώρο τοποθέτησαν τον Λαμπράκη. Μπόρεσε να φτάσει ως το νοσοκομείο.\nΛίγη ώρα πριν άλλη τραγωδία είχε εκτυλιχθεί στην ίδια πόλη και από την ίδια κατεύθυνση και καθοδήγηση:Ο επίσης βουλευτής της αριστεράς Γεώργιος Τσαρουχάς υπέστη επίθεση από δεύτερη ομάδα φονιάδων και τραυματίστηκε με λοστό στο κεφάλι. Ένα ασθενοφόρο τον παρέλαβε. Αλλά στο δρόμο προς το νοσοκομείο τρίτη ομάδα εφεδρικών δολοφόνων υποχρέωσε τον οδηγό του ασθενοφόρου να σταματήσει. Μη όντας σίγουροι ότι το θύμα είχε πεθάνει ήθελαν να τον αποτελειώσουν. Οι συνοδοί του Τσαρουχά αμύνθηκαν θαρραλέα. Αλλά ένας από τους κακοποιούς κατάφερε να ξαναχτυπήσει με λοστό το αιμόφυρτο κεφάλι του Τσαρουχά. Στο μεταξύ όμως είχαν προστρέξει διαβάτες που απώθησαν τους φονιάδες. Το ασθενοφόρο κατόρθωσε τότε να διαφύγει και να μπει στον περίβολο του νοσοκομείου.\nΣε τέσσερις μέρες ο Λαμπράκης άφησε της τελευταία του πνοή. Ο Τσαρουχάς επέζησε.(2)\n1.Τα ονόματα των δύο δολοφόνων είναι: Σπύρος Γκοτζαμάνης και Εμμανουήλ Εμμανουηλίδης. Το πρωί της δολοφονίας ο Γκοτζαμάνης, μεθυσμένος και με πολλά λεφτά στην τσέπη του, είχε πει, κομπάζοντας στον Γέωργιο Σωτηρχόπουλο: “Απόψε θα κάνω τη μεγαλύτερη τρέλα της ζωής μου. Θα σκοτώσω άνθρωπο...”\n2.Τέσσερα χρόνια αργότερα εγκαθιδρύθηκε στην Ελλάδα η δικτατορία της στρατιωτικής Χούντας. Ο υπόκοσμος των δολοφόνων του Λαμπράκη είχε γίνει κυβέρνηση. Και δεν ξέχασε τον Τσαρουχά. Μια νύχτα τον δολοφόνησε κάτω από συνθήκες πιο άγριες και από τη δολοφονία του Λαμπράκη.\n*Αναφέρεται στο αιφνιδιαστικό ταξίδι του Λαμπράκη στο Λονδίνο, όπου βρισκόταν η Φρειδερίκη πολιορκημένη στο ξενοδοχείο Κλάριτζες από διαδηλωτές που υποστήριζαν την αποφυλάκιση Αμπατιέλου. Ο Λαμπράκης ζήτησε συνάντηση με τη βασίλισσα, εκείνη αρνήθηκε και τότε σύμφωνα με το βρετανικό τύπο ο Λαμπράκης δήλωσε: “Στην Ελλάδα δεν κυβερνά η κυβέρνηση, ούτε ο βασιλεύς αλλά η βασίλισσα Φρειδερίκη”.Η Φρειδερίκη λέγεται ότι ενοχλήθηκε τρομερά από την παρέμβαση Λαμπράκη και είπε, “Δεν θα με απαλλάξει κανείς από αυτόν”, όπως έγραψε ο γραμματέας των ανακτόρων Γεράσιμος Τσιγάντες.\nΑπό το βιβλίο του Γιάννη Κάτρη «1960 - 1970 Η γέννηση του νεοφασισμού στην Ελλάδα», εκδόσεις Παπαζήση 1974.\nΗ φωτογραφία της κηδείας του Γ. Λαμπράκη που έγινε στις 28/5/1963 από εδώ\nΗ φωτογραφία του Λαμπράκη με τον Jesse Owens στο Βερολίνο το 1936 από εδώ\nΑναρτήθηκε από Τσαλαπετεινός στις 12:48 μ.μ.\nΕτικέτες βιβλίο, Γρηγόρης Λαμπράκης, δολοφονία, επέτειος, ιστορία, Copy paste 5 Σχόλια\nΣτα Χανιά ΙΙ.\nσυνέχεια του πρώτου μέρους\nΘα ανηφορίζουμε για το Καστέλι κι εσύ θα κοιτάς ψηλά, τα φουρούσια στα μπαλκόνια να αντιγράφουν ανερυθρίαστα την ανοιξιάτικη φύση που εκρήγνυται και εγώ θα σκάω που δεν έχω μαζί μου την Οδύσσεια να την ανοίξω στη Ραψωδία Τ να πάω στον στίχο 172 και καθώς θα βλέπουμε τα ίχνη των αρχοντόσπιτων του πρωτομινωικού οικισμού στη στεγασμένη πλέον ανασκαφή να σου διαβάζω:\n"Μιά χώρα, ἡ Κρήτη, μέσα βρίσκεται στο πέλαο το κρασάτο,\nπερίσσια πλούσια, θαλασσόζωστη, πανώρια· πολιτεῖες\nἒχει ἐνενήντα· μύριοι, ἀρίφνητοι ζοῦν πάνω ἀνθρῶποι, κι εἶναι\nπολλές οἱ γλῶσσες τους, ἀνακατες. Θρέφει Ἀχαιούς ἡ Κρήτη,\nκαι βέρους Κρητικούς ἀντρόκαρδους, και Δωριεῖς, που ζοῦνε\nσε τρεῖς φυλές, κι ακόμα Κύδωνες και Πελασγούς ἀρχόντους."*\nΣτην οδό του άγνωστου ήρωα Γεωργίου Καντανολέου, πρωτεργάτη μιας άγνωστης εξέγερσης στα 1527, δίπλα στην κατάληψη Rosa Nera, θα σταθούμε στις κόκκινες τριανταφυλλιές στους ασβεστωμένους τενεκέδες. Ό,τι απέμεινε από το σπίτι, η μια όψη. Ούτε σκεπή, ούτε τοίχοι. Πρώτα ξεμύτισε κισσός κι ανέβηκε στη μεσοτοιχία, μετά φύτρωσε μια λεμονιά. Έκανε την πρώτη κίνηση της κατάληψης η φύση κι ύστερα, έβαλαν χέρι οι γείτονες, έβαλαν μεράκι και όλο το πρώην εσωτερικό έγινε κήπος.\nΕίδες τί ωραία που γειτονεύουν τα ερείπια! Από τα πρωτομινωικά, στα πρόσφατα κι από κει στα ενετικά και σε ότι απέμεινε από τη μονή Santa Maria dei Miracoli που φιλοξενούσε Δομινικανές μοναχές. “Αν γινόταν το θαύμα και μπορούσαμε να περάσουμε από εδώ τέσσερις αιώνες νωρίτερα, τώρα θα τις ακούγαμε να ψάλλουν” θα σου πω, γιατί θα θυμηθώ έναν εσπερινό πριν από χρόνια στα Φυρά της Σαντορίνης με αγγελικές φωνές στο εκεί μοναστήρι.\nΝα που φτάσαμε και στην κορυφή του λόφου. Δεν ήταν δύσκολη η ανηφόρα και είδες που πάντα σε αποζημιώνει με την ανεμπόδιστη θέα που σου προσφέρει; Από δω ψηλά θα δούμε την παλιά πόλη να απλώνεται τόσο που ούτε ο ευρυγώνιος δε θα τη χωράει ολόκληρη. Θα λογαριάσουμε τις διαδρομές που ήδη κάναμε, θα αποφασίσουμε για τη συνέχεια.\nΤον παραλιακό δρόμο θα τον αφήσουμε για το βράδυ. Όταν θα έχουν κλείσει οι ταβέρνες στη σειρά και θα είναι έρημος. Θα καθίσουμε στα παγκάκια και θα ακούμε τις μουσικές όπως θα τις φέρνει ο αέρας. Τώρα με το zoom αντί για κιάλια, θα περάσουμε αργά, πάνω από όλες τις όψεις – ένα πολύχρωμο μέτωπο αντίκρυ στο γαλάζιο. Από παράθυρο σε παράθυρο και από μπαλκόνι σε μπαλκόνι, σαν την κοκέτα και εμείς.\nΑμαξάδα μην ορέγεσαι. Δε θα έχει. Δεν είμαστε τουρίστες εμείς. Ταξιδευτές είμαστε. Σαν κι αυτούς που ζηλεύουμε, των περασμένων αιώνων. Αυτούς που ξεκινούσαν από τις χώρες τους για την Ανατολή και γύριζαν, γύριζαν για χρόνια στους τόπους μας στη Μεσόγειο. Κι έγραφαν για όλα τα θαυμαστά που συναντούσαν, έκαναν σκίτσα, χάρτες. Κι επέστρεφαν, πλούσιοι σαν τον Οδυσσέα που «πολλῶν δ’ ἀνθρώπων ἴδεν ἄστεα καὶ νόον ἔγνω..”\nΟ κόλπος των Χανίων, ανοιχτή αγκαλιά στο βοριά είχε ανάγκη από κυματοθραύστη κι έτσι πρώτα οι Ενετοί και μετά οι Τούρκοι κατακτητές φροντίζουν να γίνει ασφαλές και λειτουργικό αυτό το λιμάνι, σημαντικός κόμβος στη Μεσόγειο. Ο Felix - Victor Raulin(1819-1905) σημειώνει: “Η πόλις των Χανίων έχει λιμένα τεχνητόν, τον μεγαλείτερον των τεχνιτών λιμένων των τριών μεγάλων Κρητικών πόλεων .Ο λιμήν είναι κλειστός από το μέρος του πελάγους δι’ ενός συγκροτήματος εκ βράχων οίτινες υπερέχουν ολίγων της θαλάσσης και επ’αυτών δια μολώσεως εκτείνειται εις κυματοθραύστης μήκους 377 μέτρων με ένα εν τω μέσω προμαχώνα και με ένα εις το άκρον Πύργον όστις χρησιμεύει ο φάρος. Ο λιμήν ούτος δεν δύναται να δεχθεί περισσότερα των 40 πλοίων των 300 τόνων”\nΤ` απόγευμα, θα περπατήσουμε αργά, κουβαλώντας την κούραση της μέρας, αυτά τα 377 μέτρα του λιμενοβραχίονα. Μαζί με τους άλλους περιπατητές. Τουρίστες και ντόπιους. Με το βλέμμα μας στραμμένο σταθερά στην πόλη. Πρώτα στα Ενετικά Νεώρια, όπου έβγαζαν το χειμώνα τα πλοία για τις απαραίτητες επισκευές, δίπλα στο μεγάλο Αρσενάλι που στεγάζει το Κέντρο Αρχιτεκτονικής Μεσογείου.\nΎστερα, στο σκαρί με το κίτρινο φουγάρο, την “Ελπίδα” που είναι αραγμένη στο μώλο απέναντι από τον κυματοθραύστη, γέρικη και παραμελημένη και θα σκεφτούμε συγχρόνως τα ίδια: Πότε θα βάλουμε την Ελπίδα στον ταρσανά; Πότε θα είναι έτοιμη σαλπάρει πάλι; Πότε επιτέλους θα βρεθεί στα ανοιχτά όπως της πρέπει;\nΜετά, το βλέμμα θα πέσει μας στις τρυφερές καμπύλες των τρούλων του Γιαλί Τζαμισί. Χωρίς μιναρέ το τζαμί του γιαλού, δίπλα στο κύμα, εκεί ακριβώς που βρισκόταν πριν ένας μικρός μονόχωρος χριστιανικός ναός. Αλλεπάλληλα τα στρώματα της ιστορίας και πάνω τους, πάντα τ` αλάτι της θάλασσας να ασπρίζει στους τρούλους.\nΠλησιάζοντας στο τέλος του λιμενοβραχίονα και στον φάρο, θα δούμε το πλήρες ανάπτυγμα της πόλης· από το Γιαλί Τζαμισί μέχρι το Φρούριο Φιρκά. Εκείνη τη στιγμή, την ώρα που γλυκαίνουν οι όγκοι, καθώς το τελευταίο φως της μέρας συνυπάρχει με τα πρώτα φώτα των μαγαζιών της παραλίας, θα ενδώσουμε αμαχητί στην γοητεία της. Εκείνη τη στιγμή θα ξέρουμε με σιγουριά, πως είναι έρωτας κι αυτή η επίσκεψη δεν είναι παρά η πρώτη μιας σειράς μελλοντικών.\nΘα τους προσπεράσουμε βιαστικά, μα θα προλάβω με ένα βιαστικό, κάπως ένοχο κλικ να κρατήσω το αχόρταγο φιλί τους. Τόσο ίδιο με αυτό του Βυτίου – έστω και χωρίς μαύρα τιραντάκια- που θα μπορώ να πω με σιγουριά ότι ο έρωτας ξεχύθηκε πλησίστιος και κατέλαβε εισόδους πολυκατοικιών, δρόμους, πλατείες και φούνταρε άγκυρα στο λιμάνι. Δίπλα στο φάρο και κόντρα στον Πουνέντε. “...στην εσοχή της εισόδου μιας πολυκατοικίας βλέπω δύο παιδιά που ήταν καθισμένα εκεί αγκαλιά. Το κορίτσι ήταν ανεβασμένο πάνω στο αγόρι και τον φιλούσε. Η μισή πλάτη της ήταν έξω, τα περίφημα μαύρα τιραντάκια. Ούτε που κατάλαβαν πως κάποιος περνούσε από κει...”\nΘα αφήσουμε τους ερωτευμένους στην ησυχία τους -το ζευγάρι στο παγκάκι και το άλλο ψηλά στη σκάλα, στην ίδια ακριβώς σταση να ανταλλάσσει τα ίδια αχόρταγα φιλιά- και θα καβαντζάρουμε τη βάση του παλιού φάρου, του πιο παλιού στη Μεσόγειο κι ενός από τους παλιότερους στον κόσμο. Θα αράξουμε εκεί καθισμένοι στα βράχια με την πλάτη στον πελεκημένο λευκό ψαμμίτη. Μέχρι τη στιγμή που θα ανάψει ο φάρος και γι αυτή τη νύχτα. Σταθερός Ερυθρός. Ορατός σε απόσταση 7 μιλίων. Τότε θα πάρουμε το δρόμο της επιστροφής. Βιαστικά γιατί μας περιμένουν, φίλοι, ρακές και μουσικές. Με συχνές όμως στάσεις για μια ματιά πίσω.\nΎστερα από ώρες, βήματα κατάκοπα, μουλιασμένα στη ρακή θα μας φέρουν και πάλι στο λιμάνι. Θα καθίσουμε σε ένα από τα παγκάκια απέναντι από το φάρο. Ο αέρας θα έχει πέσει. Θα πέφτουν κι αστέρια πάνω σε μαύρα νερά λουστρίνια. Και πάνω στα κεφάλια μας. Γεμάτοι από τη μέρα. Πλήρεις γιατί βρεθήκαμε γύρω από ένα τραπέζι με την πιο ετερόκλητη παρέα που μπορείς να φανταστείς. Ευλογημένοι κοινωνοί μιας εκρηκτικής σύνθεσης. Θα καθίσουμε μέχρι το τσιγάρο να μας κάψει τα δάχτυλα και θα μουρμουρίζουμε εκεί, στο τέλος ή στην αρχή του Κρητικού Πελάγους, το τραγούδι της βραδιάς.\nΤο ποστ με τίτλο “Στα Χανιά”\nπου λόγω μεγέθους δημοσιεύτηκε σε δυο μέρη\nαφιερώνεται στον silent crossing\n*η μετάφραση Κακριδή Καζαντζάκη.\nΑναρτήθηκε από Τσαλαπετεινός στις 6:16 μ.μ.\nΕτικέτες ιστορία, ταξίδι, φωτογραφία, Χανιά, Chania, logbook 8 Σχόλια\nΣτα Χανιά Ι.


Swell: Ελλάδα, η χώρα της μεζούρας\nΕλλάδα, η χώρα της μεζούρας\nΚάποτε την χρησιμοποιούσαν μόνον οι ραφτάδες και οι μοδίστρες. Με την πάροδο των χρόνων, η μεζούρα μπήκε στα "ψηλά" σαλόνια, της δικαιοσύνης και αυτά της εκάστοτε κυβέρνησης. Αν ήσουν δίμετρη, κέρδιζες την "παρέα" του δικαστή και την άδεια παραμονής στη χώρα. Αν σήκωνες πολλά βάρη κι έφερνες στη χώρα μετάλλια, και να μην ήσουν, γινόσουν Έλληνας αμέσως. Αν έτρεχες τόσο γρήγορα ή πηδούσες μακριά, που να κέρδιζες μετάλλια για την Ελλάδα, πάλι γινόσουν Έλληνας. Έμεινε στην ιστορία ο Καλούσης, ο γνωστός από το παραδικαστικό κύκλωμα, που όταν δεν έκανε τα στραβά μάτια σε άλλες πολύ σοβαρές υποθέσεις, μετρούσε με τη μεζούρα το ύψος των αλλοδαπών γυναικών που επέλεγε για συντροφιά του.\nΗ "σοφή" ελληνική πολιτεία δεν σε θεωρεί Έλληνα αν έχεις γεννηθεί εδώ, έχεις πάει σχολείο εδώ και τα ελληνικά είναι η μόνη γλώσσα που γνωρίζεις και μιλάς. Σε θεωρεί λαθρομετανάστη. Αν όμως καταφέρεις και σε πάρουν στα drafts του ΝΒΑ, τότε γίνεσαι αυτομάτως Έλληνας. Και σε δέχεται και ο πρωθυπουργός στο Μαξίμου. Αν δε σου έχουν κλείσει συμβόλαιο με πολλά χρήματα, δεν αποκλείεται να σου ζητήσει και βοήθεια για την πατρίδα. Για την οποία μέχρι πριν λίγες βδομάδες ήσουν λαθρομετανάστης και υποψήφιος προς απέλαση, εσύ και η οικογένειά σου. Ο ίδιος πρωθυπουργός που θεωρούσε μέχρι πριν λίγο τους γονείς σου και σένα λαθρομετανάστες και που ήθελε να ανακαταλάβει τις πόλεις από σας, σε συγχαίρει για την επιτυχία σου.\nΣε αυτή τη χώρα η υποκρισία είναι τόσο μεγάλη, που δεν καμιά μεζούρα δεν μπορεί να τη μετρήσει.\nΑναρτήθηκε από Swell στις 14:50\ntzonakos 13 July, 2013 03:49\nΟ Αντετοκούνμπο έγινε Ελληνας ΠΡΙΝ γίνει draft στο ΝΒΑ.\nΕχεις προσέξει οτι ο δικαστής που πολέμησε πολύ για να μην παίρνουν ιθαγένεια αυτά τα παιδιά, ειναι σήμερα στο Υπ.Δικαιοσύνης του ίδιου πρωθυπουργού που κάλεσε το παιδάκι στο Μαξίμου ;\nΜήπως ηταν παρών και ο δικαστής αυτός ;\nΟπως παλιά κάλεσε ο Ανδρέας Παπανδρέου τον Γκάλη. Και μετά ο κουρασμένος Καραμανλής τους ολυμπιονίκες και πάει λέγοντας.\nΑν ημουν Αντετοκούνμπο θα έλεγα στον Σαχλαμαρά "δεν ερχομαι Μαξίμου, άμα θες ελα εσύ και φέρε μαζι και τον κ.δικαστή. Θα έχουμε κρύα λεμονάδα."\nSwell 13 July, 2013 08:02\nΌπως δεν μπήκε τυχαία στο Υγείας ο Άδωνις, έτσι και ο χουντικός Αθανασίου μπήκε επί τούτω στο Δικαιοσύνης. Μήπως θυμάσαι τί έγινε το αντιρατσιστικό της κυβέρνησης;\nΜη νομίσεις ποτέ ότι ο Σα(χλα)μαράς δεν έχει σχέδιο σε ό,τι αφορά την ακροδεξιά στροφή. Μόνο στην οικονομία έχουν χάσει τη μπάλα.


Κωνσταντίνα Παναγή: «Ραγίζει καρδιές» η Μις Υφήλιος μιλώντας για τη δολοφονία της μητέρας της! «Της έδωσα δάκρυα χαράς και…» - konstantina panagi: «ragizei kardies» i mis yfilios milontas gia ti dolofonia tis miteras tis! «tis edosa dakrya charas kai…»\nΠρόκειται για ένα εντυπωσιακό κορίτσι που κατάφερε να κάνει περήφανη την Ελλάδα κερδίζοντας τον τίτλο της Μις Υφήλιος 2017. Με την παγκόσμια διάκριση που κέρδισε χάρισε μεγάλη χαρά στην οικογένεια της , ωστόσο ένα χρόνο αργότερα, βιώνει τον χειρότερο εφιάλτη.\nΟ λόγος για το εντυπωσιακό μοντέλο από την Κρήτη,\nΚωνσταντίνα Παναγή, η οποία καλείται να αντιμετωπίσει την τραγωδία που «χτύπησε» την οικογένεια της. Συγκεκριμένα, η Κωνσταντίνα είναι η κόρη της άτυχης Μαρίνας Τζωρμπατζάκη, που φέρεται να δολοφονήθηκε από τον κουνιάδο της, έξω από την καφετέρια που διατηρούσε.\nΗ 25χρονη κοπέλα μίλησε στην τηλεοπτική εκπομπή της Τατιάνας Στεφανίδου, για το στυγερό έγκλημα με τις 50 μαχαιριές, που έλαβε χώρα τα ξημερώματα της Τετάρτης (10/11) στην περιοχή των Δειλινών, στο Ηράκλειο. Μάλιστα, αναφέρθηκε στα μαθήματα ζωής που της έδωσε η μητέρα της και δεν μπόρεσε να συγκρατήσει τα δάκρυα της.\n«Μας έχει διδάξει να αντέχουμε τις δυσκολίες και να είμαστε δυνατοί. Η μαμά μου πάντα έλεγε σε μένα και τα αδέρφια μου να είμαστε δυνατοί και ενωμένοι. Αυτές τις ώρες περνάμε πολύ δύσκολα όμως έχουμε ο ένας τον άλλο απαλύνει η κατάσταση. Σε μια οικογένεια αν υπάρχει αγάπη, όλα ξεπερνιούνται πιο εύκολα. Η μητέρα μου ήταν πρότυπο για μένα… Θέλω να της μοιάσω. Να ακολουθήσω τα βήματά της. Την έκανα περήφανη στην Αμερική. Της έδωσα δάκρυα χαράς…», είπε χαρακτηριστικά η Κωνσταντίνα.\nΚαι πρόσθεσε: «Η σχέση της μητέρας μου με τον θείο μου, ήταν τυπικές, καλές σχέσεις. Δεν είχαν ποτέ προβλήματα. Πέρα από τον τελευταίο μήνα που ο θείος αντιμετώπιζε ψυχολογικά προβλήματα. Πάντως δεν ήταν στα καλύτερά του θα έλεγα. (…) Η αδελφή μου ζήτησε από τον θείο μου να φύγει από το σπίτι, επειδή τον φιλοξενούσε πάνω από τρία χρόνια. Η μητέρα μου συμφώνησε και ο θείος μου θεώρησε ότι επηρέασε την απόφαση της αδελφής μου. Το γεγονός αυτό μάλλον δικαιολογεί την πράξη του, δεν μπορώ να βρώ άλλη αιτία που δικαιολογεί μια τέτοια πράξη».\nΤέλος, η Κωνσταντίνα Παναγή θέλησε να στείλει το δικό της μήνυμα λέγοντας: «Ήθελα να πω, πως τώρα υπάρχει ένα μεγαλύτερο κίνητρο για να πολεμάω κάθε μέρα την ενδοοικογενειακή βία. Ήταν ο λόγος που συμμετείχα στα καλλιστεία. Ήταν ο λόγος που που πήρα τον παγκόσμιο τίτλο και είναι και ο λόγος που θα προχωράω μπροστά, χωρίς να φοβάμαι κανένα και τίποτα. Θα παλεύω για τα δικαιώματα αυτών των ανθρώπων».\nΔείτε ακόμη: Το σχόλιο της Ελένης Μενεγάκη για τον Πάνο Βλάχο που έφερε σε αμηχανία την Ιωάννα Τριανταφυλλίδου! «Σαν ζευγάρι στη…»\nμις υφήλιος, υφήλιος, δακρυα, υφήλιος, μις υφήλιος, κωνσταντινα, τατιανα στεφανιδου, ιωάννα τριανταφυλλίδου, ελλαδα, κρητη, ηρακλειο, ελενη μενεγακη, Καλή Χρονιά, Ημέρα της μητέρας, τελος του κοσμου, μητερα, αγαπη, αμηχανια, αμερικη, γεγονος, ευκολα, ειπε, υπαρχει, ζωης, θειο, ιωαννα, μαμα, μενεγακη, ξημερωματα, παντα, οικογενεια, προβληματα, συγκεκριμενα, σπιτι, τρια, χαρα, ψυχολογικα, ωρες, βηματα, δικαιωματα, χωρα, κοπελα, μπροστα, θειος, θελω να, ζευγαρι\nευημερια, σεκ, χωρα, mentalist, psn store\nΚωνσταντίνα Παγάνη: Ποια είναι η «Μις Υφήλιος 2017» που ο θείος της σκότωσε τη μητέρα της στην Κρήτη\nΚωνσταντίνα Παγάνη: Ποια είναι η «Μις Υφήλιος 2017» που ο θείος της σκότωσε τη μητέρα της (φωτό)


Τραγικές στιγμές για τον Βαγγέλη Κονιτόπουλο! Πως και γιατί χάνει το «ανάκτορό» του των 2.000 τ.μ.?... - NewsUP.gr\nHomeΕιδήσειςΤραγικές στιγμές για τον Βαγγέλη Κονιτόπουλο! Πως και γιατί χάνει το «ανάκτορό» του των 2.000 τ.μ.?…\nΤραγικές στιγμές για τον Βαγγέλη Κονιτόπουλο! Πως και γιατί χάνει το «ανάκτορό» του των 2.000 τ.μ.?…\nΔημοσιεύθηκε: 08/11/2019 - 20:26\nΣύμφωνα με το ρεπορτάζ του Βαγγέλη Κάραλη στην Espresso, ο άρχοντας του νησιώτικου τραγουδιού κινδυνεύει να χάσει το ανάκτορο των 2,000 τ.μ. που δημιούργησε το 2009 στα Κάτω Πατήσια. Πρόκειται για τον πολυχώρο Γαλάζιο, ένα πενταώροφο κτίριο, με υπόγειο πάρκινγκ τριών επιπέδων, το οποίο θα βγει στο… σφυρί σε περίπου τρεις μήνες.\n«Δίνω μάχη για να σώσω το Γαλάζιο. Δεν υπάρχει περίπτωση να αφήσω τους κόπους μιας ζωής να πάνε χαμένοι. Είμαι αισιόδοξος ότι όλα θα πάνε καλά. Θα επηρεαστώ πολύ ψυχολογικά αν χάσω των πολυχώρο που έφτιαξα με τόσο κόπο και αγάπη», δηλώνει ο Βαγγέλης Κονιτόπουλος στην εφημερίδα.\nΣε ό,τι αφορά στα βάρη του κτιρίου, αυτά καταγράφονται στην Ιστοσελίδα Δημοσιεύσεων Πλειστηριασμών και αγγίζουν τα 2,000,000 ευρώ.


Διδυμότειχο Forum: Σφήκες και λαγοί αποκαλύπτουν αν θα είναι κρύος ο χειμώνας! (1/1)\nΕίστε εδώ:ΑρχικήΦόρουμΑρχική ForumΕΝΗΜΕΡΩΣΗΠεριβαλλον και οικολογίαΣφήκες και λαγοί αποκαλύπτουν αν θα είναι κρύος ο χειμώνας!Διδυμότειχο Forum: Σφήκες και λαγοί αποκαλύπτουν αν θα είναι κρύος ο χειμώνας! (1/1)\nΘΕΜΑ: Σφήκες και λαγοί αποκαλύπτουν αν θα είναι κρύος ο χειμώνας!\nΣφήκες και λαγοί αποκαλύπτουν αν θα είναι κρύος ο χειμώνας!\t7 Χρόνια 3 Μήνες πριν\t#8653


Ο Τούρκος υπουργός Άμυνας Χούλουσι Ακάρ έκανε νέες προκλητικές δηλώσεις.\nΣε συνέντευξή του στο Ahaber TV, τόνισε ότι «η Ελλάδα δεν θέλει να πολεμήσει την Τουρκία» και ότι το ζήτημα της μετατροπής της Αγίας Σοφίας σε τζαμί δεν αφορά κανέναν.\nΣυγκεκριμένα, σύμφωνα με τον Hürriyet, ο Έλληνας υπουργός Νίκος Παναγιωτοπούλου δήλωσε σε πρόσφατη δήλωση ότι η Ελλάδα ήταν έτοιμη για στρατιωτική αντιπαράθεση με την Τουρκία, προσθέτοντας: “Η δήλωσή του ήταν μια γλωσσική αλλαγή.”\n“Η Τουρκία πάντα αναζητούσε σχέσεις καλής γειτονίας με την Ελλάδα και μια λύση σε όλα τα προβλήματα στο Αιγαίο, την Κύπρο και τα χερσαία σύνορα μέσω διαλόγου”, δήλωσε ο Άκαρ.\n“Είχαμε τρεις γύρους συνομιλιών με τους Έλληνες εταίρους μας. Υπάρχουν δύο στην Αθήνα και ένα στην Άγκυρα. Ανανεώνουμε τις αιτήσεις μας για την τέταρτη συνάντηση στην Άγκυρα “, είπε.\nΚάλεσε ακόμη και την Ελλάδα να μην είναι εγωιστική και να σεβαστεί τα κυριαρχικά δικαιώματα της Τουρκίας.\n“Αναφέρονται στη Συνθήκη της Λωζάνης. Ναι, θέλουμε να σεβόμαστε τη Συνθήκη της Λωζάνης. Η Ελλάδα προμηθεύει 16 από τα 23 νησιά του Αιγαίου για αφοπλισμό βάσει της Συνθήκης της Λωζάνης, είπε. Είναι επικίνδυνο να μιλάς γι ‘αυτό; “\nΠρόσθεσε, “Η Ελλάδα είναι η μόνη χώρα που διεκδικεί 10 μίλια εναέριου χώρου με έξι μίλια χωρικών υδάτων”, προσθέτοντας: “Προσπαθούμε να υπερασπιστούμε την απάντησή μας σε τέτοιες ελληνικές αξιώσεις”.\nΤέλος, όσον αφορά την Αγία Σοφία και τη δυνατότητα μετατροπής της σε τζαμί, όπως ο Ερντογάν, είπε ότι αυτό ήταν εσωτερικό ζήτημα της Τουρκίας και ότι «όσοι το κάνουν, ακόμη και στην Ελλάδα, δεν μιλούν έτσι».\nΕπανεξέταση «5 Bloods»: Spike Lee, War War War Vietnam


Ανγκόλα: «Με ενημέρωσαν πως έχω μυοκαρδίτιδα, νιώθω καλά και θα έχω νέα σε μερικές εβδομάδες» | Gazzetta\nΈπειτα, στάθηκε στην μέχρι τώρα πορεία του στην ΑΕΚ και δήλωσε πως νιώθει «πολύ όμορφα.. Προπονούμαι κάθε μέρα, ακόμα και αν δεν μπορώ να παίξω. Έχουμε καλές σχέσεις και είμαστε ενωμένοι ως ομάδα. Περάσαμε δύσκολα, ειδικά με αυτό που έγινε με τον Γέλοβατς. Θέλουμε να μείνουμε ενωμένοι και να πάμε στα playoffs».\nΕνώ για την πρόταση της Μακάμπι, είπε: «Από όσο ξέρω και διάβασα, η Μακάμπι έκανε διάφορες προτάσεις στην ΑΕΚ, αλλά ειλικρινά δεν ξέρω τι έγινε μετά. Εγώ απλώς έπαιζα μπάσκετ».\nΓια τον θάνατο του Στέφαν Γέλοβατς, είχε να προσθέσει: «Ήταν τρομερό, τόσο λυπηρό. Είχαμε διπλανά ντουλάπια στα αποδυτήρια και μιλούσαμε κάθε μέρα, ήταν σπουδαίος άνθρωπος. Ήταν μία τραγωδία που δεν περιμένεις να ζήσεις».\nΟλοκληρώνοντας την συνέντευξή του, σε πιο... χαλαρό κλίμα κλήθηκε να επιλέξει τους και τους συμπαίκτες που τον σημάδεψαν στην καριέρα του, με τον Ανγκόλα χωρίς δισταγμό να συμπεριλαμβάνει τον Κίνο Κολόμ, ακόμη και αν η κοινή παρουσία τους στην «Ένωση» είναι σύντομη. Μάλιστα, έκανε και τις προβλέψεις του τόσο για τον πρωταθλητή του ΝΒΑ, όσο και για τον τροπαιούχο της EuroLeague, λέγοντας: «Ελπίζω οι Σανς και ο Κρις Πολ να κατακτήσουν τον τίτλο στο NBA, κόντρα στους Μπακς. Ίσως και οι Τζαζ. Για την EuroLeague, θα ήθελα να πω ότι ο Ολυμπιακός έχει ελπίδες για τον τίτλο. Η Μπαρτσελόνα, η Ρεάλ και η Αρμάνι είναι πολύ δυνατές, οπότε όλα είναι πιθανά».